10 Sikap Untuk Kekal Bahagia & Berjaya Anda Kena Amalkan, Hidup Tenang…

Tahun 2023 sudah pun tiba dan sebagai pembuka tirai sudah tentunya ramai yang berazam mahu menjadi insan lebih baik berbanding tahun sebelumnya. Tak mudah sebenarnya untuk istiqamah tetapi setiap perjalanan pahit, pasti ada manisnya di hujung nanti.
Jadi, berikut merupakan 10 sikap untuk kekal bahagia dan berjaya anda patut amalkan untuk tahun baharu ini. Kehidupan pastinya lebih tenang dan teratur.

Baca juga: Doa Ketika Hujan Agar Berhenti, Bacaan Yang Disarankan Nabi SAW
10 SIKAP UNTUK KEKAL BAHAGIA & BERJAYA ANDA KENA AMALKAN
Tahun baru 2023 memberi nafas dan semangat baru untuk kita setelah lalui perjalanan yang jauh sepanjang 2022.

1. MENJAGA SOLAT

Untuk menjadi umat Islam yang berjaya, solat mesti dijaga terutamanya solat fardhu kerana itulah formula utama untuk berjaya. Allah tidak pernah menjanjikan orang yang kahwin akan mendapat anak, kerja siang malam akan jadi kaya, namun Allah berjanji siapa yang jaga solat, dia adalah orang yang berjaya di Dunia dan Akhirat.
Jangan melengahkan solat hanya semata-mata untuk melakukan kerja dunia kerana dengan solatlah segala urusan kita akan dimudahkan melalui keberkatan waktu dan pertolongan Allah dari arah yang tidak disangka. Sebenarnya rahsia di sebalik solat awal waktu adalah ia akan membentuk peribadi kita menjadi seorang yang sangat disiplin, subhanAllah.
2. SEDEKAH

Sungguh, sedekah tidak akan mengurangkan harta atau menjadikan kita miskin. Kadang kita tidak lokek berbelanja demi gaya hidup yang mewah, tetapi menjadi berkira-kira dalam sedekah. RM1 terasa sudah cukup yang penting ikhlas, tetapi RM100 pula terasa sangat sedikit demi penampilan, makanan yang lebih dari kadar keperluan, kosmetik, dan lain-lain. Kita tidak sedar bahawa ganjaran yang disediakan untuk orang yang suka bersedekah sangat besar.
Firman Allah SWT:
مَثَلُ الَّذِيْنَ يُنْفِقُوْنَ اَمْوَالَهُمْ فِيْ سَبِيْلِ اللّٰهِ كَمَثَلِ حَبَّةٍ اَنْۢبَتَتْ سَبْعَ سَنَابِلَ فِيْ كُلِّ سُنْۢبُلَةٍ مِّائَةُ حَبَّةٍ ۗ وَاللّٰهُ يُضٰعِفُ لِمَنْ يَّشَاۤءُ ۗوَاللّٰهُ وَاسِعٌ عَلِيْمٌ
Maksudnya: “Perumpamaan orang yang menginfakkan hartanya di jalan Allah seperti sebutir biji yang menumbuhkan tujuh tangkai, pada setiap tangkai ada seratus biji. Allah melipatgandakan bagi siapa yang Dia kehendaki, dan Allah Maha Luas lagi Maha Mengetahui.” (Surah Al-Baqarah: 261)
3. MENJAGA SILATURRAHIM & UKHUWAH

Dalam usaha untuk mencapai matlamat, kita amat memerlukan sokongan daripada keluarga tersayang dan orang sekeliling. Maka jagalah silaturrahim sesama kaum keluarga sebaiknya serta memelihara ukhuwah dengan kawan, jiran, guru serta orang soleh. Boleh jadi doa merekalah yang menjadi asbab kejayaan kita.
Banyakkan menghubungkan talian persaudaraan sama ada terhadap orang yang dikenali atau tidak dengan memberi salam, ziarah, bertukar hadiah dan juadah.
Mempunyai hubungan baik dengan orang sekeliling tidak menjamin tiada permusuhan, tetapi ia membuatkan hati kita sangat lapang kerana kita tidak membuang masa untuk menjatuhkan, mempunyai sifat dengki atau sombong terhadap orang lain. Inilah rahsia untuk berjaya dan bahagia.
4. BANYAK MENABUR MANFAAT

Menjadi seorang yang berjaya, paling utama adalah mendapatkan cinta daripada Allah SWT, antara laluannya adalah dengan banyak menabur manfaat. Daripada Ibnu Umar r.anhuma, Rasulullah SAW bersabda:
أَحَبُّ النَّاسِ إِلَى اللَّهِ أَنْفَعُهُمْ لِلنَّاسِ، وَأَحَبُّ الأَعْمَالِ إِلَى اللَّهِ سُرُورٌ تُدْخِلُهُ عَلَى مُسْلِمٍ
Maksudnya: “Manusia yang paling dicintai Allah adalah yang paling bermanfaat bagi manusia lainnya, dan amal yang paling dicintai Allah adalah kebahagiaan yang engkau masukkan kepada diri seorang muslim.” (HR Tabrani, hadis hasan)
5. TIDAK MENINGGALKAN MEMBACA AL-QURAN WALAU SEHARI

Firman Allah SWT:
يَا أَيُّهَا النَّاسُ قَدْ جَاءتْكُم مَّوْعِظَةٌ مِّن رَّبِّكُمْ وَشِفَاء لِّمَا فِي الصُّدُورِ وَهُدًى وَرَحْمَةٌ لِّلْمُؤْمِنِين
Maksudnya: “Wahai umat manusia! Sesungguhnya telah datang kepada kamu Al-Quran yang menjadi nasihat pengajaran daripada Tuhan kamu, dan yang menjadi penawar bagi penyakit-penyakit batin yang ada di dalam dada kamu, dan juga menjadi hidayah petunjuk untuk keselamatan, serta membawa rahmat bagi orang-orang yang beriman.” (Surah Yunus: 57)
6. BERSYUKUR

Hidup bersyukur buatkan kita lebih menghargai apa yang kita miliki di tangan, menjauhkan kita daripada menghitung nikmat yang ada pada orang lain. Di media sosial kita selalu membandingkan kehidupan kita dengan mereka yang pamerkan kehidupan yang serba bahagia walaupun hakikatnya tidak begitu. Syukur di saat susah dan senang, semoga nikmat yang Allah berikan akan terus bertambah secara berpanjangan, insyaAllah.
7. MERANCANG PENCAPAIAN KECIL & BESAR

Biasakan diri membuat sebuah carta matlamat di rumah supaya kita dapat menyusun perkara yang kita ingin capai sama ada yang kecil atau besar. Bila matlamat kecil berjaya dicapai, kita akan rasa semakin bersemangat untuk menjayakan pencapaian yang lebih besar. Mulakan dengan niat, catatkan, kemudian bertindak bagi mencapai matlamat tersebut.
8. MEMOHON MAAF & MEMAAFKAN

Antara perkara yang menghakis bahagia adalah kesalahan kita kepada orang dan rasa dendam terhadap seseorang. Apabila dua perkara ini bersarang dalam diri maka susah untuk kita berjaya kerana hati dirantai dengan sifat mazmumah.
Daripada Abu Hurairah, Nabi SAW bersabda:
مَا نَقَصَتْ صَدَقَةٌ مِنْ مَالٍ, وَمَا زَادَ اَللَّهُ عَبْدًا بِعَفْوٍ إِلَّا عِزًّا, وَمَا تَوَاضَعَ أَحَدٌ لِلَّهِ إِلَّا رَفَعَهُ اَللَّهِ
Maksudnya: : “Tidaklah sedekah itu mengurangkan harta, dan tidaklah Allah menambahkan bagi seseorang hamba yang memaafkan (saudaranya) kecuali kemuliaan (di dunia dan akhirat), serta tidaklah seseorang merendahkan diri kerana Allah kecuali Dia akan tinggikan darjatnya (di dunia dan akhirat).” (HR Muslim, hadis sahih)
9. BANYAK MENGINGATI MATI

Bagi sesetengah orang, bila sebut tentang kematian membuatkan dia rasa takut dan lemah semangat, namun jika kita lihat satu sudut pandang yang berbeza tentang kematian, sebenarnya ia membuatkan kita lebih bersemangat dalam melakukan sesuatu sehabis baik kerana kita tahu bahawa satu hari nanti hidup kita di sini akan berakhir.
Menurut ulama tasawuf, kematian adalah pintu masuk untuk bertemu dengan kekasih abadi iaitu Allah dan Rasulullah SAW. Ia juga dapat memutuskan hati kita daripada terus terikat dengan kecintaan dunia secara mendalam. Hasilnya, kita akan mengambil dunia pada kadar yang diperlukan sahaja, tidak sehingga hanyut dan melalaikan. SubhanAllah.
10. MELETAKKAN SEPENUH PENGHARAPAN KEPADA ALLAH SWT

Kita sentiasa kena usaha untuk memiliki 9 sikap di atas untuk berjaya dan bahagia. Namun ia tidak akan lengkap tanpa sifat ke-10 ini iaitu meletakkan sepenuh pengharapan (tawakal) kepada Allah SWT setelah melakukan ikhtiar.
Firman Allah SWT:
…فَاِذَا عَزَمْتَ فَتَوَكَّلْ عَلَى اللّٰهِ ۗ اِنَّ اللّٰهَ يُحِبُّ الْمُتَوَكِّلِيْنَ
Maksudnya: “…Kemudian, apabila engkau telah membulatkan tekad, maka bertawakallah kepada Allah. Sesungguhnya Allah mencintai orang yang bertawakal.” (Surah Ali-Imran: 159)
Beruntunglah orang yang mempunyai 10 sikap ini, semoga pada tahun baru ini kita dapat menjadi insan yang berjaya Dunia Akhirat dan mencapai bahagia, insyaAllah.
Sumber: Facebook Ustazah Asma’ Harun


10 Sumber ‘Real Food’ Boleh Dapat Di Pasar Raya, Baru Anak Lebih Sihat!

‘Real food’ atau bahasa mudahnya, sumber makanan asli yang kaya dengan mineral dan vitamin dihasilkan secara semula jadi. Ia bukannya secara ultra proses iaitu makanan yang diproses secara berlebihan termasuklah campuran bahan kimia tambahan.
Contohnya, bagi pemanis asli boleh menggunakan madu, gula kelapa, gula tebu asli sebagai pengganti gula putih. Terdapat pelbagai sumber ‘real food’ di pasar raya yang mudah untuk didapati. Jom baca perkongsian bermanfaat ini dari Puan Mazliana Mazlan.

Baca juga: Nak Sedapkan Perasaan, Ibu Bapa Jangan Abaikan Gerak Hati. Ini Tanda Awal Anak Ada Autisme!
JOM CUBA BERI SUMBER MAKANAN TERBAIK BUAT AHLI KELUARGA
Gambar hiasan: ClevelandClinic.org.

“Ini tak sesuai, itu kena elakkan, jadi apa je anak boleh makan?”

Selalu tau saya dapat soalan macam ni. Jom harini kita tengok. Saya kumpul terus semua gambar dekat sini.
Pilihan real food untuk anak di pasar raya terlalu banyak sebenarnya. Cuma kita je, mungkin jarang pergi ke bahagian macam ini.
Kita tour pasar raya secara virtual bersama jom. Cari bahagian yang sepatutnya kita pergi. Sebab semuanya start dengan barang apa yang kita beli bawa balik ke rumah.
Barang baik dan segar kita beli, itu yang anak makan. Barang kurang baik dan tinggi proses kita beli, itu yang anak makan. Yang sebenarnya, kita yang pilih nak beli barang baik atau kurang baik tu kan.
Semua real food dalam gambar ini, kita boleh olah jadi makanan pagi, tengahari, malam, dan snek anak. Makan terus macam tu je pun boleh, atau nak masak pun boleh. Mana-mana yang memudahkan.
Kalau perlu beli makanan di luar sekalipun atas sebab kekangan kerja, cuba cari makanan yang tetap dibuat dari real food.
10 SUMBER REAL FOOD YANG BOLEH DIDAPATI DI PASAR RAYA
1. SAYUR DAN BUAH

Snek paling mudah untuk anak kan. Kawasan buah tempat pertama yang kita kena singgah. Bahagian sayur pulak, tempat kedua kita cuba pergi ya.
2. DAGING AYAM, LEMBU DAN SEAFOOD

Makanan utama yang anak perlu ambil setiap hari. Seafood boleh cari di pasaraya atau di pasar basah.
3. TELUR

Breakfast paling mudah rebus dan terus makan. Telur jangan lupa beli tau. Breakfast paling mudah padat nutrisi untuk anak.
4. PRODUK TENUSU

Cari produk tenusu tanpa perasa dan perisa, susu kambing lebih baik. Susu boleh minum sekali sekala, cari yang asli tanpa perisa dan pewarna k.
5. NASI

Nasi memang kenyangkan anak berbanding roti tinggi proses dengan perisa tambahan. Beras makanan ruji kita kan. Bukan roti atau biskut tau.
6. KEKACANG DAN BIJIRIN

Ajar anak makan bubur kacang hijau tinggi nutrisi berbanding cereal cepat tanpa khasiat.
Kekacang untuk otak anak. Bubur kacang hijau tinggi khasiat berbanding cereal bijirin segera. Kuaci boleh borong k.
7. HERBA DAN REMPAH RATUS

Ramuan asli semua ni, kuatkan imuniti anak. Herba rempah ratus setiap satu ada khasiat yang baik.
8. LEMAK BAIK

Minyak sapi, minyak kelapa, pure butter antara pilijan yang baik. Minyak sapi cari yang asli ya.
9. PEMANIS ASLI

Madu, gula kelapa, gula tebu asli sebagai pengganti gula putih. Pilihan gula yang lebih baik.
10. AIR PUTIH ATAU AIR MINERAL

Cukup je ajar air ni untuk jadi favourite anak-anak. Jom bawak anak datang bahagian air mineral lepas ni, biar diorang pilih botol warna cantik, dan bukan air yang bewarna.
Kita cuba sama-sama ya, cari alternatif yang lebih baik buat anak dan keluarga. Pilihan sentiasa ada, cuma kita yang perlu cari.
Sumber: Facebook Mazliana Mazlan


10 Tanda Anak Perempuan Ada Bonding Yang Kuat Dengan Si Ibu…

Setiap anak mempunyai karekter tersendiri dan berbeza-beza. Ada yang lebih manja dengan ibu dan ada pula yang lebih manja dengan ayah. Biasanya, anak perempuan dikatakan rapat dengan si ayah kerana lebih memahami namun, tak salah sebenarnya jika anak perempuan lebih rapat bersama si ibu.
Berikut merupakan 10 tanda anak perempuan mempunyai bonding yang kuat dengan ibu. Ibu-ibu di luar sana wajib tahu. Ikuti perkongsiannnya di bawah.

Baca juga: Ingatkan Tabiat Anak Gesel Gigi Sebab Gangguan Jin, Rupanya Sebab Ini…
10 TANDA ANAK PEREMPUAN ADA BONDING YANG KUAT DENGAN SI IBBU

1. Mudah merajuk tapi sangat senang dipujuk.

Sifat anak perempuan memang sinonim dengan sifat mudah merajuk namun, kalau ada hubungan baik dengan si ibu pasti mudah dipujuk.
2. Kadang ada yang dipendam tapi mudah memaafkan.
3. Dia ada ‘positive self-image’ iaitu dia merasa baik tentang dirinya sendiri.
4. Walaupun dia ada kawan rapat tapi dia lebih selesa untuk meluahkan sesuatu perkara pada ibunya sendiri.
5. Dia akan merasa sangat bersalah jika dia membuat kesalahan tanpa pengetahuan ibunya.
Rasa bersalah kerana ibu merupakan kawan rapat anak tetapi jika kesalahan yang dilakukan tanpa diketahui ibu, pasti dia tidak senang duduk.

6. Dia mungkin ada terjebak dan terpengaruh dengan kawan kawan tapi sangat mudah untuk tersedar daripada kesilapannya.
7. Dia akan suka bertanyakan pendapat ibunya dibandingkan pendapat orang luar.
8. Walaupun mungkin selalu dimarahi tapi dia tak mudah berdendam dan terasa hati.
Jika anak perempuan mempunyai bonding yang bagus dengan si ibu, mereka lebih mudah tidak terasa hati dan tidak berdendam.

9. Kadang mungkin dia tak bersetuju dengan pendapat kita tapi dia tak biadap untuk mempertahankan pendapatnya.
Setiap anak pasti mempunyai pendapat sendiri namun, tidak biadap dalam mempertahankan pendapatnya sendiri dan sentiasa menerima pendapat orang lain juga.
10. Selepas Allah dan Rasul, dia akan utamakan ibunya melebihi apa pun yang ada di dunianya.
Sumber: Facebook Taufiq Razif


10 Tanda Anak Selesa Dengan Kita, ‘Parents’ Kena Tahu!

Setiap anak mempunyai personaliti yang berbeza dan sebagai ibu bapa kita harus tahu tanda yang ditunjukkan oleh anak-anak jika mereka selesa dengan kita. Kadang kala si kakak lebih manja dengan ayah manakala abang pula manja dengan ibu. Justeru itu, terdapat beberapa tanda anak-anak selesa dengan kita yang dikongsi oleh seorang pengguna Facebook bernama Mohd Fhais Salim.
Baca juga: “Latihlah Diri Jadi Ibu Bapa Yang Mudah Terhibur Dengan Anak….”

10 TANDA ANAK SELESA DENGAN KITA, PARENTS KENA TAHU!

1. DIA SUKA BERKEPIT

Pantang nampak, mesti berlari datang nak berkepit. Nampak macam manja, sebenarnya dia rasa selesa dan senang bila bersama kita.

2. TAK BOLEH RENGGANG
Tak boleh hilang kejap, memang menjerit dia cari kita. Kadang kita salah anggap kata itu penakut tapi bukan begitu. Ini tandanya kita & anak ada bonding yang sangat kuat.
3. SUKA TUNJUK KEPANDAIAN
Sebenarnya dia suka bila kita puji dia, makin kita puji makin dia rasa pandai. Makin cepat otak dia membesar.
4. SELALU MINTA TOLONG
Kadang dia dah pandai pun, tetap ngada nak minta tolong kita. Layankan, orang tengah sayang memang suka buat buat tak pandai.
5. SUKA DIPELUK
Bila kita peluk tu tersipu sipu muka dia. Makin suka makin gedik! Anak akan rasa tenang dan tenteram hatinya jika kita peluk dia selalu.

6. JADI TEMPAT MENGADU
Bila dia rasa tak enak, sakit atau sedih kita la tempat dia mengadu. Kita ada calm effect pada anak kita.
7. JADI LEBIH BERANI
Orang lain bagi kata semangat tak jadi tapi bila kita beri kata-kata semangat, terus dia jadi berani.
8. BERUBAH-UBAH PERANGAI
Depan orang lain dia baik, bila kita ada je dia berubah jadi mengada ngada. Ada juga yang terbalik, depan kita baik belakang kita nauzubillah.

9. SUKA IKUT KEMANA SAHAJA
Nak keluar buang sampah pun dia nak ngekor, tak dapat ikut melalak. Huh!
10. MUDAH MENGIKUT
Cara cakap, cara makan, cara tidur sampaikan ke cara korek hidung dia ikut cara kita. Mana tumpahnya kuah kalau tak ke nasi, kan!
Andai ada semua tanda ni jangan kita mengeluh atau rasa rimas ya, ketahui la bahawa itu tanda keramat yang anak rasa senang & selesa dengan kita.
Sumber: Facebook Mohd Fhais Salim


10 Tanda Mak Ayah Kena ‘Alert’ Bila Anak Nak Tumbuh Gigi

Secara puratanya, apabila bayi mula mencecah umur 6 bulan, bukan sahaja mereka sudah boleh didedahkan dengan solid food malah penumbuhan gigi juga akan berlaku. Ramai dalam kalangan ibubapa yang masih tidak peka dengan reaksi yang ditunjukkan oleh si kecil apabila gigi mereka bakal tumbuh. Oleh itu, ini adalah beberapa tanda yang anda boleh ‘alert’ jika anak sudah mencapai umur 6 bulan dan bakal tumbuh gigi.
Tanda-tanda bila anak tumbuh gigi yang mak-mak kena perhatikan
Alawiah tengah sakit gusi nak tumbuh gigi, jadi ida nak share sikit simptom bayi nak tumbuh gigi yang mak kena alert. Bayi normally akan mula tumbuh gigi seawal usia 6 bulan. Namun ada yang sebelum dan ada yang agak lambat. Itu normal ya mak mak. Jangan risau sangat. Setiap anak ada tahap perkembangan tersendiri.

1. Suka menggigit.

Anak mula menggigit mainan atau apa sahaja barang dipegang.

2.Air liur meleleh.

Air liur ini berfungsi membasahkan gusi bayi.
3. Suka memasukkan jari dalam mulut.

Tumbuh gigi adalah satu proses yang tidak selesa. Jadi bayi memasukkan jari dalam mulut untuk melegakan sakit gusi.
4. Ruam muka.

Ini terjadi kerana air liur yang meleleh dan kulit bayi sensitif. Jadi kerapla lap air liur anak yer.
5. Kerap menangis

Proses yang sakit dan tidak selesa ini buatkan anak asyik menangis dan tidak selesa.
6. Menarik telinga.

Kesakitan gusi itu kekadang membawa ke telinga. Membuatkan anak memberi reaksi tarik telinga untuk melegakan kesakitan.
7. Kurang selera

Perkara ini paling merumitkan. Sebab confirm anak tak nak buka mulut sebab gusi sakit untuk makan. Mak-mak boleh sediakan buah yang di sejuk beku untuk anak legakan sakit gusi. Bancuhkan bayi bubur untuk mudah telan makanan. Instead of kunyah. Bubur dengan toddible semudah add on air panas. Eh terjual produk pula.
8. Batuk dan muntah

Air liur yang terkumpul di anak tekak anak menyebabkan anak terbatuk dan kadang-kala muntah. Mak mak tak perlu risau hanya perlu pantau anak demam atau tidak.
9. Demam

Bagi bayi yang kurang system pertahanan, sakit gigi boleh membuatkan bayi mula demam dan panas badan. Mak mak perlu pantau suhu anak dan berikan ubat demam mengikut sukatan atau boleh bawa jumpa doctor jika berlarutan.
10. Tak tidur malam

Sakit gusi sebabkan nak tumbuh gigi selalu terjadi pada waktu malam. Ini membuatkan anak terjaga malam dan sukar untuk tidur.
Apa mak mak boleh buat?
1. Berikan teething toys pada anak. Boleh dapatkan di kedai baby. Bagi anak gigit untuk kurangkan sakit bengkak gusi.
2. Berikan makanan yang sejuk. Contoh buah pisang atau epal yang di potong kecil dan sejukkan dalam peti.
3. Basahkan gusi anak dengan tuala yang direndam air suam.
4. Tekapkan sudu sejuk untuk kurangkan rasa kebas gusi
5. Pelukan ibu ubat mujarab. Jadi mak mak ada anak yang sakit tu kerapla peluk anak untuk legakan kesakitan mereka.

Bila anak dah ada gigi penjagaan itu penting. Makanan anak elakkan gula yer mak mak demi menghasilkan gigi yang kuat dan sihat. Kerap membersihkan gigi anak terutama selepas makan dan sebelum tidur. Amalkan permakanan yang seimbang dan berkhasiat. Antara vitamin yang membantu pertumbuhan gigi yang cantik:-
1. Vitamin A. –boleh didapatkan daripada telur, *manga, *sweet potato
2. Vitamin D- cendawan, ikan salmon
3. Vitamin K2 – keju
4. Vitamin E- bayam, broccoli
5. Vitamin B- *daging, sayuran hijau
Sumber : Fadlyani Sharidah


10 Tawaran Menarik Di Genting Pada bulan Ramadhan & Syawal Ni! OMG Semua Best!

Dah takde idea nak berbuka di mana? Anda nak buat kelainan sikit bagi sambutan Syawal tahun ni atau anda takde plan lagi nak balik kampung mana?
Jangan risau sebab Resorts World Genting akan melancarkan kempen Jom Raya bulan ni! Seronok lah kalau nak chill-chill dengan orang yang tersayang kat atas tu..sejuk je..

Jom min share dengan anda apa yang menarik di Jom Raya Resorts World Genting ni!

Pelbagai tawaran pakej untuk berbuka puasa yang berbaloi!
1. Jom Makan Awana

Konsep buffet makanan ala-ala bazar di Resorts World Awana? OMG..menarik giler weh!
Jom Makan Awana akan menawarkan pelbagai hidangan kegemaran tradisional Malaysia seperti kambing bakar, sup beraneka, Rendang Tok, kuih muih dan banyak lagi!
Memang tak menang tangan lah anda nak pilih nanti!

Jom Makan Awana dah available sekarang untuk korang book tau!
Promosi ini hanya akan berlangsung sehingga 21 April 2023 ni je tau, dengan harga bermula daripada RM128 untuk dewasa dan RM70 je untuk kanak-kanak dan akan dibuka dari jam 6.30pm sehingga 9.30pm bertempat di Lobi Floor, Resorts World Awana.

Memang berbaloi untuk makanan yang beraneka pilihan ni. Ha..dah boleh dah ajak family or kawan-kawan anda untuk iftar together! Tapi, jangan lupa book dulu tau!
Untuk tempahan anda boleh call je +603 6436 9000 (ext. 7605) atau emel ke awanaf&[email protected]
2. Jom Makan Street Food

Mana penggemar nasi tomato memang wajib pergi sini! Jom Makan Street Food menawarkan set nasi tomato yang memang berbaloi!
Dalam set tu anda akan dapat:

1 ketul ayam yang anda boleh pilih (Ayam Masak Merah/Goreng Berempah/Panggang Madu)
3 ketul kurma
1 minuman sejuk pilihan korang (Teh Lemon, Oren atau Lemon)

Sedapnya!!

Tarikh promosi ni hanya pada 21/3/23 sehingga 21/4/23 bermula dari jam 12 tengahari bertempat di Tingkat 4, SkyAvenue. Jom terjah sekarang!
3. Medan Selera

Ha.. kita semua mesti ada citarasa masing-masing kan? So, kalau anda taktahu nak makan kat mana yang ada semua pilihan makanan, anda boleh pergi makan di Medan Selera ni sebab ada pelbagai pilihan masakan dari Asia, Barat dan Timur Tengah. Semua ada!

Untuk pengetahuan anda, di Medan Selera ni korang boleh jimat sehingga 33% kalau order set “Setalam Ramadhan”untuk dua orang makan ni! Fuh..terliur min tengok gambar atas ni.
Dengan tawaran harga RM59 anda boleh nikmati:

2 Nasi Putih
1 Ikan Tilapia Bakar dengan Sambal
1 Ikan keli masak lemak cili padi
Kerabu selom
Ulam-ulaman
Air Asam
Sambal Belacan
Kurma

Sesiapa yang suka masakan kampung wajib pergi cuba set ni!
Medan Selera akan dibuka bermula dari 5 petang sehingga 9 malam di Level G, SkyAvenue.
Promosi berbuka puasa done! Jom min kongsi aktiviti menarik yang Resorts World Genting tawarkan raya ni pulak!
1. Jom Raya 2023

Mana yang tak balik kampung raya ni atau bosan beraya di rumah boleh pergi sambut raya anda dengan Resorts World Genting di Jom Raya 2023!
Antara aktiviti yang ditawarkan:

Persembahan tarian tradisional dan boleh Meet and Greet bersama dancers
Sesi Meet and Greet bersama Genting’s Highland Heroes
Pemberian goodies bag raya untuk pengunjung (anda akan dapat biskut pandan yang lazat atau baucar diskaun makanan dan minuman)
Pelbagai jualan kiosk makanan yang menarik!

OMG bestnya!
Jom Raya 2023 akan berlangsung pada 14 April 2023 sehingga 1 Mei 2023 pada jam 10 pagi sehingga 10 malam di Kimhua Atrium, SkyAvenue.
2. Pameran Jelajah Asia – One Piece “The Great Era of Piracy”

Haa..buat peminat tegar One Piece ini lah berita excited untuk anda!
Jangan lupa datang ke pameran One Piece terbesar di Malaysia ni!
Anda boleh feel sendiri pengembaraan bersama Monkey D. Luffy kesayangan anda di sekitar kawasan pameran yang seluas 25,000 kaki persegi ni! Luas giler weh! Confirm puas hati pergi!

Antara yang menarik juga:

Sebanyak 21 zon tematik, ikonik dan arca bersaiz sebenar One Piece yang korang boleh explore!
Tour Adventure 45 hingga 90 minit yang terbuka kepada semua pengunjung.
Permainan AR yang berinteraktif.
Peluang untuk join permainan karnival mini dan memenangi ganjaran eksklusif.
Pelbagai barangan limited edition One Piece yang hanya available untuk pembelian di tempat tersebut untuk jangka masa yang terhad sahaja.

Untuk info selanjutnya anda boleh pergi ke laman web – Pameran Jelajah Asia One Piece “The Great Era of Piracy” One Piece “The Great Era of Piracy” Asia Tour Exhibition
3. Lucky Wednesday

Peluang untuk bawa pulang hadiah sebanyak RM1.8 juta? Inilah masanya untuk anda test luck anda dan join giveaway TERBESAR yang Resorts World Genting tawarkan ni!
Lucky Wednesday ni akan berlangsung pada setiap minggu hari Rabu pada bulan Februari, April dan Ogos bertempat di SkySymphony Stage jam 6 petang.

Antara hadiah menarik lain yang anda boleh dapat juga adalah sebuah kereta (Proton X50, Honda City Hatchback, Honda HRV, atau Honda Civic), pakej Resorts World Cruises, pakej staycation di Crockfords dan banyak lagi!
Wow untung giler kalau dapat!
Jadi syarat untuk anda join adalah anda kena dapatkan 1GP dengan membelanjakan RM100 dalam sehari dengan kad Genting Rewards dan SkyCards korang! Jom join mana tahu rezeki anda tahun ni kan?
Untuk maklumat lanjut anda boleh tekan disini – Lucky Wednesday Resorts World Genting
4. Jom Raya Beli & Menang

Nak shopping sambil menang hadiah? Anda join lah Jom Raya Beli & Menang ni!
Ha.. kalau shopping dekat outlet Resorts World Genting ni anda akan berpeluang untuk tebus dan menangi hadiah yang menarik untuk setiap pembelian tau!
Syaratnya anda hanya perlu shopping minimum RM250 dan keatas (dalam dua resit) di mana-mana cawangan Resorts World Genting dan berpeluang untuk menang hadiah misteri! Wow hadiah apa lah tu kan mesti best-best!
Macam mana nak join? Anda cuma perlu hantar resit shopping anda tu dekat kaunter maklumat di aras 1, SkyAvenue untuk tebus! Haa..senang je kan?
Untuk terma dan syarat yang lebih lanjut, anda boleh pergi ke laman web Jom Raya Beli & Menang
5. Tawaran Chill and Thrill

Tawaran ni special untuk anda yang suka kan adventure dan nak healing!
Jom ajak kawan-kawan atau family anda untuk book package tawaran Chill & Thrill ni! Confirm seronok gila!
Bermula dengan RM200 sahaja anda boleh staycation satu malam di Resorts World Awana tau!
Bukan tu je, dengan pakej ni anda juga akan dapat:

 2 hari 1 malam di bilik Superior Deluxe.
1 tiket 1-hari di Taman Tema Genting SkyWorlds (unlimited re-entry)
1 tiket pergi dan balik Awana SkyWay secara percuma.

Fuh..memang berbaloi kalau nak release tension!
Jom book session sekarang sebelum sold out! Layari Tawaran Chill & Thrill untuk maklumat lanjut atau membuat tempahan.
6. Pengalaman Penginapan Mewah di Crockfords

Seterusnya, bagi anda  yang teringin nak tidur di hotel mewah, haa..jangan lepaskan peluang ni untuk alami sendiri pengalaman di salah satu hotel 5 bintang di Malaysia bertempat di Crockfords ni!
Hotel ni diiktiraf 5 bintang oleh Forbes Travel Guide secara 5 tahun berturut-turut tau! OMG!! mesti fancy giler!
So, siapa raya ni yang teringin nak holiday boleh pilih destinasi di sini untuk add on di wish list anda!
Book sekarang di Pengalaman Penginapan Mewah di Crockfords sebelum terlambat!
Tawaran tiket jimat sakan di Taman Tema Genting SkyWorlds dan Taman Tema Indoor Skytropolis Ramadhan ni!
7. 50% diskaun bagi setiap pembelian tiket yang kedua!

Anda yang tak pernah lagi try main rides di Taman Tema Genting SkyWorlds dan Taman Tema Indoor Skytropolis ini lah masa yang berbaloi untuk anda pergi enjoy di sana!
Anda akan dapat sebanyak 50% potongan harga untuk tiket kedua bagi setiap pembelian satu tiket! Ha..memang jimat untuk share dengan family atau kawan-kawan anda!
Tunggu apa lagi, jom set the date dan jom tempah tiket anda sekarang di sini !
Banyak kan aktiviti dengan diskaun dan pakej yang menarik di Resorts World Genting ni? Jadi, jangan lepaskan peluang anda sebab tawaran yang menarik ni memang susah nak dapat lagi lepas ni!
Have fun dan selamat memilih!


10 Teknik Ajar Anak Suka Baca Buku Tanpa Perlu Dipaksa, Berkesan!

Seperti mana kita tahu, amalan membaca buku perlu diterapkan dalam diri anak sejak kecil lagi namun, mereka sekarang lebih terdedah dengan telefon pintar kerana beranggapan itu lebih menyeronokkan berbanding membaca.
Sebagai ibu bapa sudah tentunya mahukan yang terbaik untuk anak sehingga perlu memaksa mereka membaca buku. Walau bagaimanapun, tindakan itu salah kerana anak-anak tidak suka dipaksa. Jadi, berikut kami kongsikan penulisan Dr Farhuda Zulaikha 10 teknik ajar anak suka baca buku tanpa perlu dipaksa. Memang berkesan!

10 TEKNIK AJAR ANAK SUKA BACA BUKU TANPA PERLU DIPAKSA

1. MULAKAN DARI KECIL

Melentur buluh biarlah daripada rebungnya. Kenalkan anak-anak kepada buku seawal usia. Cukup sekadar dengan buku aktiviti atau buku yang penuh ilustrasi ketika anak-anak masih belum pandai membaca. Ibu ayahlah yang seharusnya memainkan peranan penting untuk meluangkan masa dengan anak-anak sambil membelek/menggunakan buku yang telah dibeli.

Saya percaya ada ibu ayah yang telah pun mula memperkenalkan flashcard seawal usia bayi. Ini juga salah satu stimulasi awal pengenalan kepada pembacaan. Rutin bedtime story juga adalah salah satu cara terbaik untuk menitipkan minat membaca kepada anak-anak sejak kecil.
2. AJARKAN ANAK MULA MEMBACA SESUAI DENGAN UMURNYA
Saya memilih untuk perkenalkan anak dengan huruf kepada anak ketika usia 5 tahun dan lebih serius mengajar membaca pada usia 6 tahun. Kami cuba meletakkan sasaran mereka boleh membaca sekurang-kurangnya sebelum masuk ke darjah 1. Ya, betul mereka akan belajar di sekolah nanti, namun tidak salahkan sebagai ibu ayah kita juga mainkan peranan sebagai guru di rumah.
Jika zaman kita dahulu, expectation untuk anak-anak membaca adalah setelah menjejakkan kaki ke alam sekolah rendah, kini telah berubah kepada yang lebih awal. Mana tidaknya, kemajuan pendidikan dan bahan bacaan yang lebih mudah untuk diperoleh pada masa kita sangat jauh melangkaui sempadan masa. Jadi manfaatkan sumber bacaan yang ada. Kita juga dapat memudahkan para guru di awal sesi persekolahan kelak.

3. BELIKAN BAHAN BACAAN YANG SESUAI
Terdapat pelbagai bahan bacaan yang kini ada di pasaran. Ada yang berbentuk fizikal, ada juga yang berbentuk digital (e-book).
Ibu ayah harus memainkan peranan yang penting untuk menentukan genre bacaan bagaimana yang sesuai dengan anak. Ia bergantung kepada umur anak.
Saya sarankan untuk ibu ayah ambil peluang dan belek sendiri kandungan buku di kedai sekiranya ia buku fizikal dan lakukan research secara mendalam jika ia merupakan buku yang dijual secara atas talian amhupun e-book.
Ambil maklum perkongsian dan pendapat oleh orang yang pernah membeli buku tersebut. Cara cerita disampaikan, penggunaan bahasa, penggunaan gambar, kandungan dan pengajaran juga harus diambil kira.
4. BAWA MEREKA SELALU KE KEDAI BUKU
Cuba bawa anak-anak sekurang-kurangnya sekali sebulan untuk ke kedai buku. Sambil ke shopping mall, tarik tangan mereka dan bawalah mereka menelusuri rak-rak buku yang penuh kemas dan tersusun itu. Kenslksn kepada mereka betapa banyaknya pilihan bacaan yang ada.
5. BERIKAN MEREKA PELUANG UNTUK MEMILIH BUKU SENDIRI
Setelah dibawa ke kedai buku, beri peluang kepada anak-anak untuk memilih buku sendiri. Namun haruslah dengan pantauan ibu ayah supaya kandungan buku itu dipastikan sesuai dengan usia mereka.
Jika kita merasakan ada buku lain yang lebih sesuai dan menarik buat mereka namun mereka berkeras mahukan buku pilihan mereka, raikan sahaja. Daripada beli satu, beli sahaja kedua-duanya sekali. Bukankah menggembirakan hati anak juga salah satu perkara yang baik.

6. JADIKAN BUKU SEBAGAI REWARD JIKA MEREKA BERJAYA MELAKUKAN SESUATU
Selain jadikan rutin sebulan sekali ke kedai buku, ibu ayah juga boleh menggunakan buku sebagai reward setiap kali mereka berjaya melakukan sesuatu. Kami mula menggunakan konsep satu hafazan surah, satu buku baru sejak mereka kecil. Selain dapat menyemai sikap suka membaca, sistem reward begini juga dapat boost semangat mereka untuk terus menghafal surah.
Dapat markah yang baik, satu buku. Berjaya puasa penuh, satu buku. Konsisten solat lima waktu, satu buku. Atau terpulang kepada cabaran dan tanggungjawab baru yang kalian ingin perkenalkan kepada mereka. Cuba jadikan buku sebagai ganjaran baru selain daripada mainan.
Ingat, kami taklah rigid sangat sampai semuanya berkaitan dengan buku sahaja. Sistem reward kami buat mereka banyak jenis dan ia termasuklah buku, peluang untuk memilih channel tv/ movie, mainan, tempat berjalan dan tak kurang juga dengan sticker yang hanya ditampal di dalam jadual harian mereka.
7. SEDIAKAN RUANG KHAS UNTUK SIMPANAN BUKU
Buku-buku yang dibeli harus disimpan dan dijaga sebaiknya. Didik mereka bahawa buku itu berharga dan betapa banyak buku yang telah mereka baca ( bagi menaikkan semangat untuk terus membaca ).Jika mampu sediakan bilik atau ruang khas untuk membaca adalah lebih bagus. Jika tidak, cukup sekadar sebuah rak buku yang khas menempatkan koleksi buku mereka.
8. IBU AYAH CONTOH TERBAIK
Untuk menerapkan anak-anak minat membaca, ibu atau ayah yang terlebih dahulu perlu tunjukkan minat terhadap membaca. Jika bawa mereka ke kedai buku, belikan juga kalian buku untuk dibaca. Ajak mereka duduk sekali untuk sesi membaca buku. Susun juga buku kalian di rak buku atau ruang khas untuk membuktikan kalian juga pencinta buku.
Boleh juga galakkan anak-anak untuk membawa sekurang-kurangnya satu buku ketika balik kampung. Ibu boleh baca dalam kereta dana anak juga akan follow begitu sahaja.

9. KONGSI BAHAN BACAAN IBU AYAH
Kalian jangan tak tahu, ada banyak buku yang sesuai dijadikan bahan bacaan ibu ayah dan anak-anak. Contohnya buku parenting, buku kisah nabi dan para sahabat, ensiklopedia dan sebagainya.
Antara buku parenting yang anak-anak saya juga turut suka membacanya adalah buku karangan Adlil Rajiah , seorang influencer dalam bidang parenting. Ini kerana banyak jalan cerita yang menarik, kisah-kisah ringkas beliau bersama anaknya juga gambar-gambar aktiviti yang beliau lakukan dengan anak beliau.
Raudhah cukup suka membaca buku karangan beliau malah siap meletakkannya di rak buku miliknya bukan di rak buku saya. Antara contoh lain buku yang boleh saya, suami dan anak-anak baca adalah kesemua Siri Teroka Sains . Ia berbentuk ensiklopedia. Banyak ilmu baru dan menarik untuk ibu ayah dan anak-anak tahu.
10. BELIKAN BUKU SECARA ATAS TALIAN DAN POSKAN KE RUMAH ATAS NAMA MEREKA
Selain membawa mereka ke kedai buku, sekali sekala belilah buku secara atas talian dan pos kan atas nama anak-anak. Pasti mereka melompat kegembiraan dan tidak sabar-sabar untukmembuka parcel yang mereka terima.
Betapa ramai sebenarnya kawan-kawan saya yang beli buku Teroka Sains dan meletakkan nama anak-anak mereka sebagai penerima parcel.

Semoga bermanfaat buat anak-anak dan selamat mencuba.
Sumber: Facebook Dr Farhuda Zulaikha


10 Tips Ajar Anak Membaca. Cara Yang Sungguh Mudah!

Tips Ajar Anak Membaca
Memupuk minat membaca mestilah bermula dari rumah. Rumah adalah syurga bagi keluarga. Memang teruja apabila melihat kanak-kanak seawal 3-4 tahun boleh membaca buku dengan cukup lancar. Zaman sekarang, tidak perlu tunggu sehingga anak pergi ke tadika. Semuanya boleh diajarkan di rumah. Mari kita lihat apa tips mudah ajar anak agar cepat membaca.

1. Pilih tempat yang selesa untuk membaca
Pilih tempat selesa untuk membaca
Pastikan tempat yang selamat dan selesa. Yang lebih penting, tempat yang ada banyak lampu. Bila selesa, lebih banyak muka surat yang dia suruh kita baca.

2. Baca buku untuk anak-anak
Anak hanya mahu ibu-bapa hampir dengan mereka
Kalau mahukan mereka minat membaca, bacakan buku pada anak-anak. Untuk anak sekecil 2-3 tahun, jika ibu-bapa selalu membaca buku ‘favourite’ mereka, jangan terkejut jika anak boleh hafal segala isi cerita dalam buku tersebut. Walaupun dengan pelat-pelat mereka, kita boleh mendengar butiran yang keluar dari mulut anak-anak. Tidak percaya? Cubalah dahulu.

3. Jadikan membaca satu rutin
Balik rumah, terus buka Astro. Ada ibu-bapa, terus buka Channel 611 atau lain-lain ‘channel’ agar anak tidak mengganggu. Bagaimana kalau waktu yang singkat ini, kita baca buku bersama-sama anak. Jika dilakukan setiap hari, tanpa disuruh, anak akan ambil buku mereka dan suruh kita baca. Sejurus habis, dia akan suruh baca lagi. Memang tampak penat, tapi percayalah, penat lelah anda akan berbaloi beberapa tahun lagi.

4. Nyanyi lagu A-B-C sama-sama
Bila anak ‘happy’, kita pun ‘happy’ sama

Suara sumbang? Tiada siapa peduli. Anak-anak tidak kisah jika suara ibu-bapa mereka tidak merdu. Apa yang mereka mahu ialah ibu-bapa mereka ‘join sekaki’. Lagu-lagu ‘nursery rhymes’ dan lagu-lagu rakyat boleh dinyanyikan dan digayakan bersama. Mungkin mereka tidak pernah dengar lagu ini:
Bapaku pulang dari kota,
 Bapaku belikan kereta,
 Kereta kecil warna merah,
 Boleh ku bawa ke sekolah,
Pon, pon, pon, pon, pon, pon, pon, pon, pon,
 Kereta kecil ku berbunyi,
 Marilah adik mari naik,
 Boleh ku bawa jumpa nenek
Sekarang, kalau anda nyanyi lagu yang ‘catchy’ ini, mereka akan rasa cukup gembira. Lebih-lebih lagi di bahagian, “Pon, pon, pon, pon, pon” itu.

5. Jadi contoh yang baik
Biarkan adik-beradik membaca bersama-sama
Bagaimana anak mahu membaca buku jika ibu-bapa tidak menunjukkan perilaku dan contoh yang baik? Orang kata, “Leadership by example” atau dalam Bahasa Melayu, “Kepimpinan melalui teladan”. Kalau anak asyik nampak ibu-bapa mereka asyik main telefon bimbit sahaja, bagaimana mereka mahu mencontohi mereka?

6. Tanya soalan pada anak
Bila bersama-sama, anak-anak akan bertanya sesama sendiri
Anak suka bila kita tunjukkan minat. Bila ada gambar-gambar dalam buku, tanya dia kenapa gambar itu begitu begini. Contohnya, jika baca buku ‘Ugly Duckling’, ada seekor itik yang berwarna lain dari yang lain.
Cuba tanya anak, “Kenapa dia sedih? Kenapa itik lain tak kawan dengan dia?”. Anak akan tersenyum apabila mendengar jawapan dari mereka. Ada yang masuk akal, ada yang terlalu melucukan. Selitkan juga nasihat pada anak, “Nanti adik dah besar, jangan jadi macam itik-itik yang lain ni ye. Kawan dengan semua orang tau”.

7. Pilih buku yang bagus
Terlalu banyak buku kanak-kanak di kedai-kedai buku seperti MPH dan Kinokuniya. Bagi mereka yang berada di luar Kuala Lumpur, masih banyak kedai buku kecil yang menjual buku kanak-kanak.
Jika terlalu sukar mendapatkan buku yang diinginkan, boleh cuba beli secara ‘online’. Bagi yang sedang membaca ini, apakah buku yang anda cadangkan?

8. Gabungkan membaca dan menulis
Gabungkan membaca dan menulis
Usah serahkan tugas mengajar anak pada tadika dan sekolah sahaja. Apa salahnya mengajar di rumah. Biarkan anak conteng rumah, asalkan mereka gembira. Jika tidak mahu mereka menconteng dinding, belikan kertas A4 banyak-banyak. Ajar anak-anak melukis sambil menulis abjad. Ajarkan juga bagaimana mengeja nama sendiri.

9. Tampal abjad ABC di dinding bilik tidur
Ada banyak produk yang dijual di kedai buku yang mengandungi senarai A-B-C berserta gambar yang boleh kita beli. Tampal di bilik tidur mereka. Setiap hari, mereka akan nampak dan secara ‘subconscious’ mereka akan hafal abjad tersebut.
Sekarang, bagaimana kalau kita tampal tulisan jawi pula? Tentu mereka cepat tangkap satu hari nanti.

10. Selalu bawa anak ke kedai buku atau perpustakaan
Biarkan anak ‘terrorize’ kedai buku dan perpustakaan

Jika setiap minggu pergi ke ‘shopping complex’, jangan lupa singgah di mana-mana kedai buku. Jika tempat anda ada ‘library’, bawa mereka ke sana pada hujung minggu. Biarkan anak-anak ‘terrorize’ tempat tersebut. Biar mereka main puas-puas. Biasanya, kedai buku akan sediakan satu ruang khas untuk kanak-kanak.
Mereka boleh duduk bersama ibu-bapa di atas lantai, baca buku bersama-sama. Apabila anak membesar, dia akan ingat tempat yang selalu dibawa oleh ibu-bapa mereka. Jika mereka berkahwin satu hari nanti, dan mempunyai anak, mereka akan bawa ke tempat yang sama. Tempat yang memberikan mereka ilmu, kedamaian dan dalam masa yang sama, kegembiraan.
Kesimpulan
Apa yang penting ialah kesudian ibu-bapa untuk meluangkan masa bersama anak-anak. Faham, ramai yang sibuk dan tidak ada masa untuk anak sendiri. Namun percayalah, pelaburan masa untuk anak sungguh berbaloi.
Semoga berjaya!


10 Tips Ajar Anak Tidur Di Bilik Sendiri Guna Kaedah Irine Nadia Marcello. Menarik!

Siapa yang tak kenal Irine Nadia Marcello, seorang blogger dan juga ibu muda yang aktif dia media sosial ini kan? Menjadi ibu dalam usia yang muda bukanlah penghalang untuk beliau mendidik anak-anak mengikut caranya yang tersendiri. Malah, caranya dalam hal-hal ‘parenting’ turut menjadi ikutan ramai kerana menggunakan kaedah yang menarik dan mengikut ‘trend’. Salah satunya adalah cara untuk ajar anak tidur di bilik sendiri. Menarik betul cara Irine ni tau!
PENGALAMAN AJAR ANAK TIDUR BILIK SENDIRI
Impian ibu nak buat satu bilik tidur khas untuk Medina dengan Hasya dah tercapai. Walaupun tak complete lagi, at least rupa bilik tu dah ada. Sebelum-sebelum ni asyik terbantut nk buat sebab ku fikirkan umur diorang still kecik lagi nak pisah tempat tidur.

www.instagram.com/irine_nadia
Sekarang, masa dan umur yang sesuai. Kak Nina dah besar umur 4 tahun+ , Hasya pulak 2 tahun +. Walaupun umur Hasya tu kecik lagi, tapi sebab dia ada geng peneman sebilik yang boleh protect dia tak jadi masalah. Bilik gegirl berkongsi kakak dengan adik mestila syok .

www.facebook.com/irinenadiamarcello

BERJAYA TAK MEDINA DENGAN HASYA TIDO DALAM BILIK SENDIRI?
Alhamdulillah berjaya. Kak Nina paling berjayaaa, sebab dia memang tanya siap-siap dekat ibu ayah, “Malam ni kak Nina kena tido bilik sendiri ke dengan dik Hasya?” “Kalau dik Hasya nangis macam mana? Ibu dengan ayah kena lari masuk bilik pujuk Hasya ok. Nina tak tau pujuk. Hasya tu garang”. Sekarang bila Kak Nina mengantuk, terus ibu ajak masuk bilik dia. Teman dia dulu minum susu atau main2 sampai dia mengantuk dan tertidur sendiri dekat bilik sendiri. Hasya pulak, ibu still dalam proses ajar dia tido sendiri. Dia takde masalah tido kt bilik dia, cuma waktu malam dia akan menangis 2-3x nak menyusu. So ibu buat macam mana?
Semestinya ibu berlari dari bilik sendiri ke bilik diorang 2-3x nak semata-mata nak menyusukan Hasya. GIGIH tak? YES gigih walaupun ku akui memang letih jugak sebab tengah sedap tido, anak nangis dekat bilik sebelah. Nasib baik bilik dekat je sebelah menyebelah. Kalau Hasya nangis masa dah pagi Subuh2, ayah terus bawak masuk bilik kitorang. Yang tu dimaafkan sebab dah pagi dahhh. Hehe.
www.facebook.com/irinenadiamarcello
Tips nak bagi anak tidur bilik sendiri yang Irine boleh kongsikan
• Sediakan bilik yang betul-betul selesa untuk anak. Selesa tu maksudnya dalam bilik tu bukan untuk tidur semata-mata, tapi sebagai bilik bermain dan bilik untuk bersiap pakai baju. Semuanya ajar buat dalam bilik diorang. Dannnn, setiap barang2 hak milik diorang, ajar sekali sila simpan dalam bilik terus. Kiranya, bilik tu lahh tempat “privacy” mereka.
•Ikut anak suka tema bilik apa. Yang ni tak kisah, masing2 ikut kemampuan. Macam Irine sendiri pun, nak sediakan bilik dengan deco mahal-mahal takde la. Buat sekadar mampu dan buat sikit-sikit. Bulan depan ada rezeki, boleh tambah lagi apa yang tak cukup. Macam Medina dengan Hasya diorang ni RATU ELSA FROZEN, so katilnya ku alaskan dengan cadar frozen dan kitorang beli meja dan kerusi untuk bermain. Dalam bilik ni pun simpan macam-macam “harta khazanah” mainan sekali.
www.facebook.com/irinenadiamarcello
•Sediakan katil. Macam haritu Irine ada minta pendapat dekat facebook ni, better beli katil Queen terus boleh dua beradik ni tido sekali atau katil asing2? So, kitorang decide beli 2 katil Single. And yes ni adalah pilihan tepat at least diorang ada katil sendiri nak buat ape saje. Secara tak langsung boleh ajar diorang cara kemas katil masing-masing.
•Sediakan rak khas untuk simpan mainan. Organize elok-elok. Yang ni pun kitorang dalam proses nak carik yang elok sikit. Sebab bayangkanlah mainan budak-budak banyak macam mana.
•Untuk anak yang masih hisap susu botol, sediakan siap-siap botol berisi susu, air panas dalam termos dan air suam dalam botol untuk “standby” tengah malam untuk bancuhkan. Ini bg memudahkan kerja, tak payah nak berulang-alik ke dapur tiap kali. Apetah lagi yang stay rumah 2 tingkat nak turun naik tangga.
www.facebook.com/irinenadiamarcello
•Pasang lampu tidur yang malap dalam bilik tido anak.jangan terlalu gelap,risau diorang takut nanti. Beli lampu tidur yang comel-comel pasang dekat soket tu pun boleh no problem.
•Sebelum tidur, pastikan anak-anak tido dengan selamat dan nyenyak. Ingatkan siap-siap dekat anak, sebelum tidur buang air siap-siap.YANG NI PENTING UNTUK ELAKKAN TILAM BERPETA. Tapi so far, Medina tiap kali nak buang air tengah malam, dia memang akan kejut kitorang cakap nak kencing dan suruh teman pegi toilet. Hasya masih pakai pampers, so budak kecik tu takde hal.
•Jangan lupa sesekali “tinjau-tinjau” keadaan anak dalam bilik bila tengah malam. Oh yang ni ialah tugas ayah. Ibu memang tido mati, tak sedar.
www.minimano.hu
•Tips terakhir, SABAR & BERTABAHLAH wahai ibu dan ayah. Bukan senang nak membiasakan anak-anak sesuatu perkara yang baru dalam hidup diorang. Dan sila get ready siap-siap, sedangkan ruang tamu dan ruang-ruang lain pun bersepahhh dengan anak-anak punya “kerja”, apetah lagi kalau dapat bilik sendiri. Haha.
•Satu je kena ingat, takde bilik budak-budak yang tak bersepah dan perfectttt, melainkan kalau tengok dalam gambar katalog ikea, tu baru yerrr nampak cantikk sentiasa. Selamat mengemas semua!
Rasanya tu je lah kot yang Irine boleh share 🙂 Dan ni antara perasaan lega jugaklah sebab berjaya asingkan tempat tidur. Niat ibu dengan ayah ialah sebab nak masing-masing start BE INDEPENDENT. Bukan niat nak menghukum ke ape. Haha.

*Menarik betul perkongsian dari Irine Nadia ni kan? Jom kita cuba ajar anak untuk tidur di bilik sendiri guna cara ini!
Sumber : Irine Nadia Marcello


10 Tips Confirm Menjadi Ketika Berbuka Puasa Untuk Kawal & Turun Berat Badan!

Bulan Ramadhan bakal tiba tidak lama lagi, sudah pastinya menjadi bulan yang diraikan buat umat Islam di seluruh dunia. Mendapat pelbagai kelebihan dan kebaikan yang diperoleh dalam bulan mulia ini, sudah pastinya menjadi tonggak utama mengapa ia dinantikan dengan penuh keterujaan.
Antara kebaikannya dapat mengawal berat badan untuk mengekalkan kesihatan tubuh badan. Di mana, berat badan berlebihan merupakan faktor risiko kepada masalah pernafasan dan pelbagai lagi penyakit. Oleh itu, mari ikuti tips berbuka puasa untuk kawal dan turun berat badan pada bulan Ramadhan di bawah ini.

Baca juga: Rupanya Ini Cara Nak Tahu Jenis Wheelchair Yang Dijual Di Pasaran, Ada Beza!
10 TIPS CONFIRM MENJADI KETIKA BERBUKA PUASA UNTUK KAWAL & TURUN BERAT BADAN!

Ini antara tips berbuka puasa untuk kekal atau turunkan berat badan di bulan Ramadan.

10 TIPS KETIKA BERBUKA PUASA UNTUK KEKAL & TURUN BERAT BADAN!
1. MULAKAN MAKAN KARBO RINGKAS
Mula makan berbuka dengan sedikit karbo ringkas. Ia terus beri badan tenaga segera.
2. SECAWAN AIR MANIS SUDAH MEMADAI

Cukup secawan air manis, segelas air kosong, sebiji dua kuih atau 2-3 biji kurma.
3. KERJAKAN SOLAT MAGHRIB DAHULU
Tunaikan solat maghrib kemudian baru sambung dengan makanan yang lebih berat.
4. BERBUKA DENGAN 2/3 KEPERLUAN KALORI DIRI
Berbuka dengan 2/3 dari keperluan kalori diri sendiri. Sebaiknya simpan sikit untuk moreh. Contoh 2/3 ialah 1000 kalori, ambil 750 kalori masa berbuka dan 250 lagi waktu moreh.
5. PASTIKAN TERDAPAT SUMBER PROTEIN & SERAT
Jika makan nasi, mee, roti atau karbo lain, pastikan ada protein dan sumber serat sekali. Karbo kembalikan tenaga. Protein kekalkan otot dan serat berikan rasa kenyang dan lama.
6. KAWAL SAIZ HIDANGAN

Ambil portion kecil dulu. Rasa tak cukup baru tambah sikit lagi.
7. 1 HARI 1 NIKMAT HIDUP
Bahagi jadi 30 hari. Hari ni cendol, esok roti john, lusa murtabak.
8. AMBIL MASA UNTUK SIGNAL KENYANG
Dari suapan pertama ambil masa 15-20 minit untuk signal kenyang sampai ke otak.
9. MAKAN DENGAN PERLAHAN
Ia kawal paras gula dalam darah, insulin dan nafsu makan.
10. BERHENTI SEBELUM KENYANG
Berhenti sebelum kenyang dan bangun terus. Lagi lama ada depan makanan, lagi susah berhenti dan berterusan makan.
MAKANLAH DALAM KEADAAN TERKAWAL, JANGAN LAYAN NAFSU LAPAR ANDA

Elak terus belasah makan banyak awal waktu berbuka puasa. Ia bantu kawal paras gula dan insulin dari naik mendadak. Nafsu makan jadi lebih bertenang, mudah nak kawal diri dan dapat elak makan berlebihan.
Cukupkan minum air kosong. Bahagikan dari mula buka puasa sampai waktu moreh.
Berdoa juga sebelum azan. Pesan Nabi S.A.W, ini waktu mustajab untuk doa. Minta pada Allah agar terus kuat semangat dan berjaya turun berat badan pada kali ini.
Begitulah.
Mohd Shahfazreen,
Marhaban Ya Ramadan.
Sumber: Facebook Mohd Shahfazreen


10 Tips Mengerjakan Umrah Bersama Ibu Uzur Berkerusi Roda

Seronoknya dapat pergi ke rumah Allah kan? Sesiapa sahaja akan bersyukur kalau dapat pergi ke Mekah tambah lagi di usia yang muda. Tetapi, ramai masih tertanya-tanya, bagaimana kalau nak mengerjakan ibadah Umrah bersama dengan orang yang tidak berkemampuan? Tidak berkemampuan di sini bermaksud seperti tidak dapat berjalan dan menggunakan kerusi roda atau yang tidak sihat. Jika anda ada rancangan untuk membawa ibu, ayah atau sesiapa sahaja yang menggunakan kerusi roda untuk mengerjakan Umrah, anda boleh jadikan artikel ini sebagai panduan ya.
lookingtheearth.wordpress.com

Alhamdulillah. Diberi keizinan dan saya rasa sangat bertuah kerana ALLAH S.W.T menjemput saya lebih awal dari yang saya rencanakan untuk kerumah NYA untuk melakukan ibadah Umrah. Apa yang cuba saya sampaikan disini adalah satu sisi berbeza yang saya temui semasa saya disana. Bersama ibu, kakak dan seorang bapa saudara ke sana, aku cuma mengharapkan segala urusan aku akan dipermudahkan dan segala ibadah aku diterima tanpa dipalingkan niat yang lain.
Membawa ibuku yang sedang uzur dan tiada keupayaan untuk berdiri dengan lebih lama menjadi persoalan utama bagaimana aku ingin menguruskannya disana? Adakah akan menyusahkan Jemaah-jemaah lain? Mampukah aku memberi keselesaan demi mengurangkan tekanan dan menjaga kesihatan ibuku?. Pelbagai perkara berlegar di minda sebelum tibanya hari. Gusarnya aku sebagai seorang anak membawa seorang ibu yang uzur menjalankan ibadah umrah.

http://umrohhaji.net/

Persepsi dan tanggapan pertama aku sama sekali meleset. Seumpama VVIP dan segala perkara yang dilakukan begitu mudah sekali. Disini aku ingin ketengahkan beberapa perkara apa yang perlu dilakukan jika anda juga turut berada di dalam situasi yang sama seperti saya:
1) Sebelum hari berlepas
Pastikan ubat ubatan, segala kelengkapan Jemaah yang uzur telah dipersiapkan. Ubat wajib dimakan perlu diperiksa beberapa kali bagi memastikan tahap kesihatan Jemaah sentiasa berada dalam keadaan baik.
www.thevocket.com
2)Kerusi roda
Saya tidak membawa kerusi roda, malah tidak mempunyai kerusi roda – Setibanya di Lapangan terbang, kami meminjam daripada Lapangan terbang terlebih dahulu bersyarat dengan meninggalkan kad pengenalan. Semasa Check in ingatkan kepada petugas yang menguruskan untuk request Wheel Chair, jadi di Boarding Pass akan tertera “WHCR”. Sejam sebelum Boarding, terus ke kaunter 1B, bawa boarding pass dan passport untuk request Wheel Chair.
Pada mulanya, difikiran saya akan menolak sendiri rupanya petugas Airlines yang akan menolak sehingga ke tempat duduk pesawat. Tambahan pula, kami akan menjadi orang pertama yang akan menaiki pesawat dan terakhir turun dari pesawat. Perghhh tak payah beratur dan menunggu giliran. Pramugari pula meyambut dipintu dan menghantar ke tempat duduk. Terasa VVIP gaisss!
3) Di lapangan terbang
Setibanya di Lapangan Kapal Terbang Medina, Arab Saudi siap ada lift dan bas yang akan menghantar pesakit di depan kaunter imigresen. Paling best tak payah beratur terus ke kaunter imigresen dan pegawai cop passport tanpa banyak songeh. Di Medina Airport, kekurangan kerusi roda dan semasa penerbangan kami tiba terdapat lebih kurang 7 pesakit yang memerlukan kerusi roda. Jadi apa yang harus lakukan, minta jasa baik Jemaah lain untuk memudahkan urusan kita. In sha Allah mereka akan memberi kita giliran untuk melepasi imigresen. Kalau minta dengan pegawai sana, mereka tetap menyuruh kita untuk berdiri dan menunggu giliran seperti orang lain. Rakyat Malaysia semua prihatin, mereka akan bantu kita. Percayalah.
4) Kemudahan hotel
Di hotel hotel pula, terdapat beberapa kerusi roda di setiap tingkat. Difahamkan, kerusi roda tersebut adalah diwaqafkan untuk kegunaan Jemaah lain. Jadi anda tidak perlu khuatir sama sekali kerana anda boleh menggunakan kerusi roda tersebut secara percuma.
www.thevocket.com
Selain itu juga, terdapat kelebihan disini apabila anda tidak perlu menunggu giliran untuk menggunakan lif. Malah ramai akan menawarkan anda untuk terus menaiki lift. Tetapi, saya biasanya menolak dan menunggu giliran seperti Jemaah lain melainkan jika ibu saya ingin ke tandas. Belum sampai di pintu hotel, ada orang akan terus membukakan pintu kepada anda. Hebatnya penangan Jemaah berkerusi roda. Cewahhhh….
5) Pemilihan Mutawif
Semasa umrah pertama kami, saya memilih mutawif daripada Indonesia dengan kadar upah 250 SR untuk kos menolak ibu saya. Jangan pandang rendah! Dia siap akan ajar cara dan membacakan dengan kuat agar kita turut serta dapat mengikuti setiap bacaan. Tawaf dan saie untuk mereka yang berkerusi roda adalah di tingkat satu. Tidak dibenarkan untuk tawaf di bahagiaan bawah berdekatan kaabah tetapi untuk saie dibenarkan Cuma untuk di bahagiaan bawah adalah sedikit mendaki bukit ketika merentasi safa dan marwah . Berbeza untuk bahagiaan atas yang mempunyai permukaan yang rata. Laluan khas turut disediakan untuk mereka yang berkerusi roda.
Untuk umrah yang seterusnya, saya memilih untuk melakukan sendiri dan menolak kerusi roda ibu saya sendiri dan jangan bimbang untuk berbuat demikian kerana Jemaah lain akan memberi laluan kepada anda. Kita mudahkan urusan orang, in sha ALLAH urusan kita bakal dipermudahkan.
http://www.richardwilding.com/
Tempahan mutawif daripada Indonesia hendaklah dibuat awal, dan saya membuat tempahan ketika saya dalam perjalanan daripada Madinah ke Mekah. Tempahan boleh dibuat melalui pegawai syarikat pelancongan yang menguruskan kita disana. Kita juga boleh ikut serta bersama mutawif semasa mereka menolak Jemaah yang menggunakan kerusi roda. Yang paling saya kagum mengenai mutawif Indonesia, dia akan menunaikan umrah bersama sama, dan sekaligusmemudahkan urusan Jemaah yang mengikuti mutawif tadi . Disarankan untuk tidak mengambil pekerja yang berada di sekitar Masjidil Haram, mereka menolak sambil berlari dan sangat laju, belum sempat baca apa apa dah sampai haaaa. Hahahaha..
6) Solat di Masjidil Haram
Untuk solat waktu biasa di Masjidil Haram disarankan untuk pergi awal bagi Jemaah yang berkerusi roda sekurangnya 1.5 jam sebelum waktu solat. Jemaah yang menaiki kerusi roda hanya dibenarkan solat diruang tingkat 1 dan 2 sahaja. Saya biasanya akan memasuki pintu 89-94 dan King Abdul Aziz Gate kerana berdekatan dengan hotel yang kami menginap. Jika lambat tidak akan dibenarkan masuk kerana bakal mengangu lalu lintas Jemaah lain. Orang kata nak seribu daya, tak nak seribu dalih kan? Nak datang bukan mudah. Apa salah berkorban waktu untuk beribadah kan?
www.thevocket.com
7) Program Ziarah
Untuk program ziarah, kita boleh memilih samaada ingin membawa Jemaah turun atau tidak bersama untuk melihat Jabal Nur, Jabal Uhud, Gua Hira dan beberapa tempat lagi. Disarankan untuk membuat kajiaan dan bacaan awal sebelum pergi ini kerana memudahkan urusan kita untuk mengulang semula apa yang diceritakan oleh mutawif kepada Jemaah yang uzur sekiranya mereka tidak larat untuk turun semasa ziarah. Ilmu sebegini amat perlu bagi kita menerangkan kepada Jemaah yang uzur supaya mereka turut memahami dan mengerti bagaimana perjuangan Nabi Muhammad S.A.W menegakkan syiar islam.
http://ayoumroh.co.id/
8) Raudah
Untuk memasuki raudah pula, anda juga mempunyai kelebihan dimana anda dapat memasuki raudah melalui pintu 25 dimana terdapat beberapa waktu untuk wanita. Laluan untuk mereka yang berkerusi roda disediakan dan dianggarkan sekitar 10X10 keluasan raudah disediakan untuk mereka yang berkerusi roda. Jadi ambil peluang untuk memanfaatkan waktu yang berharga untuk diraudah. Berdoa lah semahu mahunya semasa sujud dan selepas solat. Tapi awas! Jangan terlalu lama. Risau diusir.
www.thevocket.com
9) Makanan
Jika jemaaah tidak dapat makan hidangan yang disediakan atas faktor kesihatan, jangan runsing terdapat kedai yang menjual makanan dari masakan Indonesia ,Pakistan dan beberapa lagi Negara lain. KFC pun ada hokayyyyy!
10) Tips dan Informasi Tambahan

Sedikit informasi tambahan, pesakit yang memerlukan rawatan dialysis sebenarnya mempunyai peluang mengerjakan umrah dan haji. Sila berhati-hati memilih syarikat pelancongan kerana akan mengenakan bayaran keatas khidmat dialysis berkenaan. Kerajaan Arab Saudi menanggung sepenuhnya kos rawatan dialysis dan dalam erti kata lain adalah percuma bagi Jemaah haji mahupun umrah.

Berdasarkan pegalaman seorang sahabat yang mengunakan khidmat ini, pihak syarikat pelancongan akan menguruskan jadual temujanji dengan hospital yang berdekatan dan kita hanyalah erlu menyediakan bayaran untuk kos pengangkutan ke hospital sahaja. Harus diingatkan, Jemaah yang memerlukan rawatan ini hendaklah membawa laporan terperinci daripada Malaysia untuk rujukan pakar neurologi di Arab Saudi.

Jemaah ini juga perlu peka kepada pam tekanan dialysis kerana kadar tekanan pada jantung orang Arab dan Asia berbeza. Jemaah dan ahli keluarga yang menemai Jemaah semasa melakukan rawatan dialysis turut diberikan makanan dan sebagainya agar Jemaah selesa semasa mendapatkan rawatan. Terbaik kan?

www.facebook.com/fais.taib

Buat mereka yang bakal menunaikan umrah dan merasakan terbeban membawa Jemaah yang uzur, percayalah anda akan menemukan satu sisi berbeza ketika berada di sana. Apa yang anda kerjakan dan pengorbanan yang anda lakukan pastinya dinilai dan dibalas dari pelbagai sudut. Anda akan menemukan kemanisan dan kebahagiaan apabila insan yang anda kasihi mampu tersenyum indah saat anda bersungguh sungguh ingin membahagiakan mereka. Selamat mengerjakan umrah! Semoga kesemua dari kita dilindungi dan dirahmati ALLAH S.W.T

Artikel ini adalah hasil penulisan dari Encik Fais Taib di laman Facebooknya. Semoga dapat dijadikan panduan untuk masa hadapan.


10 Tips & Panduan Untuk Ibubapa Jika Anak Diserang Demam Sawan, Jangan Panik!

“Alamak, anak dah kena demam sawan. Apa aku nak buat ni?”
Demam sawan atau ‘febrile seizure’ adalah salah satu situasi seringkali berlaku dalam kalangan ibubapa yang mencetuskan trauma kepada ibubapa. Mana tidaknya, melihat anak yang disangka demam biasa sahaja terbaring, keras dan tidak menyedarkan diri ini memang mencemaskan! Selain dari diserang kekejangan di bahagian kaki, air liuh berbuih dan meleleh, perubahan warna pada kulit dan bibir, ada juga sesetengah kes dimana anak-anak akan terbuang air kecil atau air besar!

TIPS JIKA ANAK TERKENA DEMAM SAWAN!
http://www.redcross.org.uk/
Awal pagi sehari sebelum krismas, jam di dinding menunjukkan pukul 1pagi. Doc baru balik kerja, dah beberapa hari doc demam dan batuk-batuk. Anak doc yg paling bongsu, namanya Muhammad Thohir Al Haddad pulak berjangkit demam dari doc. Sejak magrib tadi berpangku di paha ibunya, dengan kain basah di dahi.

Baru je doc nak melelapkan mata, doc dikejutkan dengan teriakan suara isteri doc, “Abang, anak kita keras bang!” Doc pon waktu tu menggunakan naluri doc sebagai seorang bapa utk sambung tido balik. Sekali lagi wife doc teriak sambul tunjal kepala doc, “Abang! Thohir keras ni bang!” Suaranya mulai bernada ketakutan.

www.medicalnewstoday.com
Baru doc sedar yg anak doc sudah terkena penyakit demam sawan atau dalam istilah perubatannya “Febrile seizure”.
Perkara paling menakutkan apabila anak yg anda kasihi demam dan terkena sawan. Namun apabila mereka terkena juga, walaupon sebagai seorang doc, terkedu juga seketika doc pada saat2 itu. Kali pertama doc berdepan situasi begini pada anak sendiri. Tiba-tiba doc teringat latihan doc ketika menjadi doc pelatih (HO) dahulu, mentor doc pesan :
PESANAN UNTUK IBUBAPA JIKA ANAK TERKENA DEMAM SAWAN
http://healthedgela.com/
1. Bertenang! Jangan panik. Rekodkan waktu anak anda menghidap sawan dan tempohnya. Kerana maklumat ini amat penting bagi doktor kanak-kanak yang merawat.
2. Demam sawan adalah disebabkan suhu badan yang terlalu tinggi (lebih 38’C). Oleh itu, cepat-cepat tanggalkan pakaian anak anda untuk mengurangkan suhu badannya. Pastikan anak anda memakai pakaian nipis dan berlengan pendek sahaja. Jika suhu terlalu panas, boleh tinggalkan anak anda dalam keadaan ber”pampers”.
3. Letakkan anak anda di atas kain bersih, dan dalam keadaan baring mengiring di sebelah kiri (Left lateral decubitus). Jangan sesekali meletakkan anak anda baring terlentang kerana ia boleh menyebabkan anak anda tersedak air liur/muntah.
4. Keluarkan sebarang object/makanan yang ada di dalam mulut anak anda untuk mengelakkan tercekik. Jangan sesekali sumbat sudu untuk mengelakkan rongga mulut anak anda cedera.
siraplimau.com
5. “Mandi jerlum” boleh dilakukan sementara menunggu sawan reda. Istilah ini bukanlah bermaksud dengan cara memandikan anak, tapi cukup dengan mengusap anak anda menggunakan kain basah. Perlu diingat bahawa tiada bukti saintifik yang menunjukkan mandi jerlum dapat membantu meredakan demam sawan. Bahkan,jika anda terlalu cepat menurunkan suhu, anak anda mungkin menjadi biru dan menggigil (Hypothermia)!
6. Ingat setiap keadaan yang berlaku. Contohnya keadaan anak mata, pergerakan kaki dan tangan serta sama ada anak anda ada terberak/terkencing sewaktu sawan.
7. Demam sawan akan reda dengan sendirinya selepas 15 minit. Namun, janganlah tunggu di rumah sahaja. Selepas 5 minit pertama, segeralah ke klinik berdekatan. Jika anak anda baru pertama kali menghidap demam sawan, bawalah anak anda terus ke hospital berdekatan.
8. Demam sawan yang melebihi 15minit adalah tidak normal dan perlu menjalani pemeriksaan lanjut di hospital bagi mengenalpasti penyakit lain seperti meningitis.
http://illvet.se/
9. Pesakit demam sawan tidak semestinya akan menjadi epilepsi. Namun risiko untuk mendapat demam sawan yang seterusnya adalah tinggi iaitu sekitar 30%. Oleh itu, sentiasalah bersedia dengan membeli Thermometer dan ubat demam seperti Syrup Paracetamol/Syrup Ibuprofen setiap kali anak anda demam. Dua2 sama sahaja, jangan tanya doc yang mana satu lagi kuat ya.
10. Lagi satu,sebab ramai yang berminat nak tau tentang Cafe au lait spot atau tanda lahir pada anak ni ada kaitankah dengan sawan. Tanda lahir ada banyak jenis dan bentuk, secara general doc panggil Neurocutaneous Stigmata.
ADA TANDA LAHIR, RISIKO DAPAT SAWAN
synapse.koreamed.org
Ya! sekiranya anak anda memiliki tanda lahir, memang ada risiko untuk mendapat sawan. Dari dulu lagi doc memang dah takut sangat, sbb antara anak2 doc memang Thohir seorang sahaja yang ada tanda lahir Cafe au lait spot ni. Warnanya seperti warna nescafe susu. Sebab dalam bahasa France memang maksud dia kopi susu.
Majoriti besar Cafe au lait spot ini adalah tidak berbahaya. Kaitan tanda lahir cafe au lait spot dan sawan adalah lebih penting untuk mendiagnosa penyakit lain seperti Neurofibromatosis type 1 dan McCune-Albright syndrome. Dalam kedua-dua penyakit ini, tanda lahir akan biasanya membesar dan bertambah bilangannya.
http://studymedicalphotos.blogspot.my/
Oleh itu, pesan doc, sentiasalah perhatikan bilangan dan saiz tanda lahir anak anda juga selain suhu badannya ya. Namun itu tidak bererti anak yang tidak mempunyai tanda lahir tidak akan terkena demam sawan ya! Nanti doc ada masa lapang doc akan karang artikel lebih detail tentang ini.
P/s : Alhamdulillah, Muhammad Thohir Al Haddad sudah selamat discharge pada 4pm, 25/12/17 dengan diagnosis “Complex Febrile Seizure”.
Sumber: Muhammad Uwais Al Qorni


10 Tips Pilih Car Seat Yang Sesuai Untuk Anak Supaya Selesa & Selamat

“Macam mana nak pilih car seat untuk si kecil ni..?”
Sejak kerajaan bakal mewajibkan car seat untuk anak, para ibu bapa sudah mula ‘survey’ car seat untuk anak-anak. Ibu bapa pasti membuat research sebelum betul-betul membuat keputusan untuk membeli. Jadi, ini tips untuk ibu bapa memilih car seat yang sesuai untuk anak.

TIPS PILIH CARSEAT.
Korang tahu tak tahun 2020 kerajaan nak MEWAJIBKAN carseat untuk kanak-kanak? Sebenarnya perkara ni daripada tahun 2015 lagi. Plan nak laksanakan pada tahun 2019. Oleh sebab kesedaran masih kurang, ditangguh ke 2020. Soal keselamatan anak sepatutnya ibu bapa perlu ambil perhatian. Dah banyak berlaku kecederaan tersembam dalam kereta dan kematian akibat anak tercampak keluar daripada kereta. Ambil lah iktibar. Anak bawah 13kg, rear facing. Anak atas 13kg, foward facing. Ingat tau.
Apa tips untuk pilih carseat ni?
1. Kemampuan.

Sediakan dulu modal. CRS ni ada pelbagai harga. Jangan terkejut kalau jumpa harga sebulan gaji korang. Tapi jangan risau, ada je yang mampu milik. Asalkan jangan sayang duit untuk beli.

2. Kereta jenis apa?

Tengok bahagian penumpang belakang, kebiasaannya kereta baru dia ada tulis Isofix. Isofix ni adalah untuk penambat Isofix conector dariapda carseat. Isofix ni datangnya dengan top theter dan kereta tu mesti ada penyangkut bahagian belakang. Kalau kereta keluaran lama, memang tak ada dua-dua ni..
3. Nak pakai carseat ni berapa tahun?
0-18kg , 0-25kg, 0-36kg. Nak tengok berapa lama anak boleh duduk dalam tu, ukur berat dan tinggi sekarang. Semak dalam Child Growth Chart (boleh google) atau tengok buku kesihatan dia then tanya nurse dekat KK. Dekat situ boleh estimate carseat ni korang boleh guna sampai umur anak berapa tahun.

4. Pastikan crs tu ada sijil aka surat beranak.

Bila korang pilih nanti, korang akan nampak sticker ECE bla bla kat tepi or bawah warna oren. Sticker tu tak melambangkan ia ori pun sebab boleh cetak sendiri. Benda ni penting untuk pastikan tak fake dan dah lalui car crash test.
5. Carseat budget or high end?

Korang jangan jadikan alasan tak mampu beli, sebab ini soal keselamatan anak-anak. Pilihan banyak. Kalau budget tak besar, korang boleh try survey Koopers (offer 4years waranty & 1 to 1 exchange if accident. Model tertentu je tau ) , Otomo dan Snskidz. Kalau budget korang besar, boleh survey Chicco, Graco, Nado, Cosatto, Joie. Setiap brand, ada banyak model. Luar sana banyak brand, ni antara brand yang wife aku research. Aku just terima report dari dia jer. kah kah. Busy oi..
6. Nak beli, bawak anak sekali.

Jangan beli ikut suka je, test anak duduk dalam tu dulu. Ada setengah design seat tak sesuai dengan anak.
7. New born?

Secara personal, aku lebih suggest infant carrier. Sebab most asian baby sizenya kecil. Walaupun CRS tu tulis boleh duduk daripada 0, tapi agak tak selesa dia baring if size nya kecil. Lagipun infant carrier ni mudah nak bawak baby keluar masuk. Lagi satu Jangan guna apa-apa padding tambahan lain. Jika korang rasa CRS tu perlu tambah padding untuk nampak anak lebih selesa, maksudnya CRS tu tak sesuai untuk anak. Padding CRS yang sedia ada dah mencukupi..
8. Anak dah 6 tahun kena pakai lagi ke?

Yes. Kena pakai lagi. Tapi bukan CRS biasa tu. Boleh pakai Booster. Booster ni sesuai untuk 18kg keatas dengan umur min 5 tahun. Itu pun kalau dia dah boleh duk diam, kalau masih lasak dalam kereta teruskan je pakai CRS sedia ada sampai berat dan umurnya cukup.
9. Kereta lama tak ada Isofix, macam mana?

Pilih CRS yang tak guna Isofix. Hanya guna tali pinggang keledar biasa.
10. Macam mana nak beli?

Pergi je ke kedai or baby expo, bagitau dia kereta korang jenis apa. Bagitau pada dorang.
Ada isofix ke tak. Korang nak guna sampai berapa KG. Cuba letak anak, tengok selesa atau tak. Rasa tak puas hati, nak puaskan hati dulu? Mintak jurujual test pasang dalam kereta. Kalau dah setuju, nanti biasanya orang kedai akan tolong pasangkan.
Harap korang suami isteri dapat sesuatu daripada aku tulis. Moga bermanfaat. Bagi ada anak ramai, mungkin ada sedikit kesukaran dekat sini. Sama ada tak muat kereta atau tidak mampu untuk beli kesemua anak. Aku doakan anda sentiasa dipermudahkan dan sentiasa dimurahkan rezeki.
*nota ini secara ringkas dan gambaran awal. Masih banyak penjelasan tak diterangkan secara detail dan teknikal. Sangat digalakkan research dahulu sebelum beli.
Sumber: Kelab Soal Jawab Ibu & Bakal Ibu Comel


10 Tips Puasa Untuk Ibu Menyusu, Mesti Boleh Puasa Penuh!

Sudah tiba bulan Rejab dan ini bermakna kurang 60 hari lagi untuk umat islam berpuasa di bulan Ramadan. Ibadah puasa pada bulan Ramadan bukan sahaja dapat mengumpul pahala malah boleh menjaga kesihatan dan merehatkan diri.
Islam itu mudan dan umum mengetahui wanita yang sedang hamil serta menyusukan bayi diharuskan untuk berbuka sekiranya dikhuatiri dengan berpuasa itu dapat memberikan kemudaratan kepada ibu dan bayi.

Pun begitu, jika ibu di luar sana memilih untuk tetap berpuasa, berikut merupakan 10 tips berpuasa untuk ibu menyusu seperti perkongsian seorang kaunselor laktasi dikenali sebagai Puan Syafawati Noorhafizah.
Baca juga: [VIDEO] Patutlah Badan Asyik Berangin, Doktor Ini Kongsi Cara Nak Hilangkannya..

10 TIPS PUASA UNTUK IBU MENYUSU, MESTI PUASA PENUH

Dengan izin Allah, alhamdulillah dari 2015 sehingga 2021, saya diberi kekuatan dan semangat untuk berpuasa penuh 30 hari di bulan Ramadan dalam keadaan yang berbeza. Setiap fasa ada cabarannya yang tersendiri tambahan saya juga seorang ibu yang berkerjaya. Saya kongsikan di sini, tip-tip berpuasa untuk manfaat bersama.
1. NIAT

Niat berpuasa atas melaksanakan tanggungjawab sebagai seorang Islam. Bukan kerana hendak turunkan berat, tujuan hendak cantik melaram di hari raya dan sebagainya. Perbetulkan semula niat ibu, jika terlintas seperti yang dinyatakan.
2. MINDSET

Pastikan mindset ibu supaya sentiasa positif. Dalam menjayakan penyusuan susu ibu, mindset ibu adalah yang utama. Jika mahukan hasil yang positif, ibu juga perlu sentiasa kekal positif dan sebaliknya.
Tanamkan di minda ibu bahawa walaupun ibu berpuasa tetapi insyaAllah mampu untuk terus menyusukan bayi seperti biasa. Jangan sesekali fikirkan apabila berpuasa, susu ibu akan berkurang dan tidak cukup pada anak.
3. DOA

Berdoalah pada Allah supaya dipermudahkan segala urusan kita semua. Juga doakan supaya ibu diberi kesihatan yang baik dan mampu untuk melaksanakan ibadah puasa. Sesungguhnya doa itu senjata kita sebagai seorang Muslim.
4. SAHUR
Untuk ibu yang menyusukan anak, jangan sesekali tinggalkan atau terlepas sahur. Manfaatkan sunnah supaya melambat-lambatkan waktu sahur.
5. BERBUKA
Begitu juga untuk berbuka puasa, manfaatkan sunnah supaya berbuka di awal waktu di kala azan dilaungkan.

6. MAKANAN BERKHASIAT
Pastikan juga, ibu mengambil protein yang secukupnya seperti daging, telur, kekacang, tempe. Selain dari itu, untuk pengambilan snek yang sihat, ibu menyusu boleh cuba untuk makan kurma, kismis, badam serta buah-buahan segar atau dalam bentuk kering.
Gandakan jumlah pengambilan kurma. Jika sebelum ini, ibu biasa makan 1 biji kurma tingkatkan kepada 3 biji kurma. InsyaAllah sangat membantu.

Antara menu kegemaran pada waktu sahur adalah susu kurma oat yang dikisar sendiri setiap malam sebelum tidur dan disimpan di dalam peti sejuk. Pada yang belum cuba, bolehlah cuba. Menu yang sangat ringkas dan mengenyangkan.
7. AIR SECUKUPNYA
Untuk ibu menyusu, wajib pastikan pengambilan air secukupnya dari tempoh berbuka puasa sehingga waktu sahur. Ibu juga boleh pelbagaikan kepada air jus buah tetapi pastikan tanpa gula. Bagi memastikan ibu menyusu minum cukup 8 gelas sehari, susunkan jadual seperti berikut:

1 gelas ketika bangun sahur
1 gelas selepas sahur
1 gelas semasa berbuka puasa
1 gelas selepas makan
1 gelas selepas solat maghrib
1 gelas selepas solat isyak
1 gelas selepas solat terawih
1 gelas sebelum tidur

8. PANTANG

Pantang yang dimaksudkan di sini adalah segala jenis makanan yang tidak sihat seperti makanan segera (mi segera, K*C, M*D), makanan diproseskan (sosej, nugget, daging burger).
Selain itu, ibu menyusu juga perlu kawal pengambilan kafein bukan sahaja kopi, nescafe tetapi termasuklah coklat dan juga teh. Tidak kurang juga makanan dan minuman yang tinggi garam dan gula seperti air berkarbonat, air kotak, perasa dalam makanan termasuklah makanan yang berminyak.
Ini adalah kerana makanan-makanan jenis ini akan mempercepatkan proses kehilangan air dari dalam badan dan membuatkan ibu menyusu menjadi lebih cepat terdehidrasi.
9. PENGHASILAN SUSU

Puasa juga bukan bermaksud ibu perlu mengubah rutin penyusuan pada anak. Pegang pada konsep demand vs supply. More demand, more supply.
Kerapkan menyusu anak apabila anak berada di depan mata. Jika ibu bekerja, jagalah jadual perahan setiap 2 hingga 3 jam seperti biasa.
Lebih banyak susu ibu dikeluarkan, lebih banyak susu ibu akan dihasilkan dan sebaliknya. Ibu jangan terkejut jika hasil perahan akan meningkat lebih dari hari-hari biasa berkat rezeki ibu berpuasa.
10. NIKMATI PUASA
Ramadan hanya datang setahun sekali. Jadi, ambil peluang ini untuk sama-sama beribadah dan meningkatkan kualiti ibadah kita kepada Allah. Ibu menyusu digalakkan bersedekah dan amalkan zikir. Usahalah untuk menggandakan ibadah sunat seperti solat tarawih tidak kira di masjid atau rumah, tidak kira secara berjemaah atau individu.

Diharapkan tip-tip ini dapat membantu ibu-ibu menyusu supaya bersedia untuk menjalani ibadah puasa. Ibu menyusu pun mampu berpuasa insyaAllah. Berkat ilmu, usaha dan juga dengan izin Allah.
Sumber: Facebook Syafawati Noorhafizah


10 Tips Mendidik Anak Dalam Islam. Kalau Nakal & Degil?

Tips Mendidik Anak Dalam Islam
Pelbagai cara dan kaedah yang digunakan oleh ibubapa dalam menghasilkan zuriat yang cemerlang. Disini kami kongsikan beberapa tips untuk anda di dalam mendidik anak. Percayalah, masih boleh melentur anak yang nakal dan degil.

1. Elakkan Memukul Anak-anak.
Maksud di sini bukanlah langsung tidak boleh pukul tetapi berpada-pada. Apa yang penting jangan memukul anak dari bahagian lutut ke atas. Jika kita biasa memukul anak pada bahagian badan ke atas, dibimbangi anak akan bertambah nakal dan degil. Jika terpaksa juga memukul anak, pukullah di bahagian kaki. Secara saintifiknya memukul di kaki akan menyebabkan rangsangan refleksologi yang akan merangsang ke bahagian otak.

Ini dikuatkan lagi dengan sabda Rasullulah S.A.W. “Berguraulah dengan anak kamu kala usianya satu hingga tujuh tahun. Berseronok dengan mereka, bergurau hingga naik atas belakang pun tak apa. Jika suka geletek, kejar atau usik anak asalkan hubungan rapat. Lepas tujuh hingga 14 tahun kita didik dan ajar, kalau salah pukullah dia (sebagai pengajaran)”.

2. Pelukan Manja
Jangan malu untuk memeluk anak anda setiap hari. Tunjukkan kemesraan dengan memeluk pasangan anda terlebih dahulu seperti suami memeluk isteri atau isteri memeluk suami di hadapan anak-anak. Apabila melihat kemesraan ibu bapa secara tidak langsung anak-anak akan rasa dihargai. Malah ada kajian menunjukkan anak-anak yang dipeluk setiap hari akan mempunyai IQ yang kuat berbanding anak yang tidak dipeluk.

3. Pandangan Kasih Sayang
Pandanglah anak-anak anda dengan pandangan kasih sayang. Melalui pandangan ini akan membuatkan anak anda lebih yakin apabila berhadapan dengan persekitaran. Kalau bukan ibu-bapa yang sayang mereka, siapa lagi?

4. Sokongan & Pujian
Setiap kali anak anda berbuat kebaikan, jangan lupa memberi sokongan atau pujian kepada mereka. Selain itu berikan juga pelukan atau ciuman atau sekurang-kurangnya berikanlah senyuman. Tetapi janganlah mengharapkan anak anda yang belum matang itu membuat kebaikan secara berterusan. Ingat, mereka hanya kanak-kanak yang sedang berkembang. Perkembangan mereka membuatkan mereka ingin melakukan semua perkara termasuklah membuat kesilapan.

5. Pilih keluarga daripada kerja
Jika anda menghadapi masalah kerja atau keluarga, pilih keluarga terlebih dahulu kerana anak-anak akan membesar. Anda akan terlepas masa yang berharga begitu sahaja jika anda memilih menyelesaikan masalah kerja daripada masalah keluarga.

6. Jangan rasa terbeban
Di dalam hal membesarkan anak-anak, janganlah anda rasa terbeban atau mengeluh. Keluhan anda akan membuatkan mereka rasa diri mereka adalah beban. Di samping itu, dengarlah cerita anak anda kerana cerita itu tidak dapat anda dengari lagi pada masa akan datang. Tunggu giliran untuk bercakap. Dalam masa yang sama ini akan mengajar anak anda tentang giliran bercakap.

7. Tenangkan anak
Setiap kali anak di dalam kerisauan atau ketakutan, cuba tenangkan mereka ketika mereka memerlukan anda. Tunjukkan kepada mereka cara untuk menenangkan diri. Pasti mereka akan mempelajarinya dari perbuatan anda itu. Selain itu ketika hari lahirnya buatlah sedikit jamuan dan berikan hadiah yang unik walaupun harganya murah. Keunikan tersebut akan membuatkan dia lebih pandai menghargai. Anak-anak yang datang dari persekitaran yang menghargai akan belajar menghargai orang lain.

8. Luang masa
Walau sesibuk manapun anda, luangkanlah masa bersama anak anda. Pegang tangan mereka ketika berjalan bersama. Pasti mereka akan rasa diri mereka penting kepada ibu bapa mereka. Di samping itu dengarlah mimpi ngeri mereka. Bagi kanak-kanak mimpi ngeri adalah benar di dunia nyata.

9. Hargai barang kesayangan anak
Saya pasti barang-barang anak memang terlalu banyak termasuk barang mainan mereka. Walaupun pada kita barang tersebut hanya buat semak tetapi hargailah barang mereka. Melalui cara itu mereka akan belajar menghargai barang anda pula.  Elakkan dari membuang permainan mereka yang sudah rosak. Tanya mereka dahulu sebelum membuat sesuatu tindakan. Di samping itu jangan lupa memberikan ciuman selamat malam setiap kali mereka masuk tidur.

10. Terima diri tidak sempurna
Tidak ada ibu bapa yang sempurna di dalam dunia. Terimalah hakikat tersebut agar dapat mengurangkan tekanan anda. Ingat, rumah bukan pejabat kedua anda. Jangan sesekali membawa kerja pulang. Habiskan kerja di pejabat dan pulang tanpa masalah pejabat. Jika anda selalu pulang dengan bebanan kerja anak-anak akan fikir kerja lebih penting dari keluarga.
Selain itu, bersabarlah ketika anak anda menangis kerana bagi mereka itu adalah cara mereka meredakan keresahan. Percayalah dalam masa 20 tahun akan datang anda pula akan merasa sunyi kerana ketika itu mereka pula sibuk melayan tangisan anak sendiri. Ingat, anak-anak ibarat kain putih. Ibu bapa lah yang mencorakkannya menjadi Yahudi, Nasrani atau Majusi. Semoga tips mendidik anak dalam Islam ini dapat membantu kita serba sedikit dalam menjalankan tanggungjawab sebagai ibu-bapa.
Baca juga cara mendidik anak yang baik dan pintar berserta bukti saintifik serta tips mendidik anak sejak dalam kandungan.
Semoga bermanfaat!


10 Tips & Posisi Tidur Ibu Hamil Agar Tidur Nyenyak & Selesa

“Susahnya nak tidur bila dah masuk trimester ketiga ni. Tidur sekejap terjaga sebab nak pergi tandas. Kalau tak sebab nak ke tandas pun terjaga sebab bayi bergerak sebab dia pun tak selesa! Tension betul. Esok nak kerja pula.”
Pasti perkara ini sering terjadi kepada para ibu yang sedang hamil. Lebih-lebih lagi kepada mereka yang sudah masuk trimester ketiga. Adakalanya suami pun naik bingung sampai tak tahu nak buat apa. Pusing ke kiri tak selesa, pusing ke kanan pula perut mengeras tiba-tiba. Perkara ini terjadi kerana bayi semakin membesar dan menjejaskan keselesaan anda ketika tidur. Ingat, keadaan ibu yang tenang semasa tidur yang selesa dan keselamatan bayi di dalam kandungan amat berhubungkait. Jadi, apakah tips yang selesa dan selamat untuk ibu dan bayi? Apakah cara tidur dan posisi yang terbaik?

Tak sabar nak pulang dari kerja jika ada bilik tidur begini

1. Tempat tidur yang selesa
Sebelum anda mencuba tips yang lain, pastikan tempat tidur anda berada di dalam keadaan yang bersih dan kemas. Tak mungkin kita nak tidur di katil yang bersepah dengan longgakan baju, bukan? Alihkan segala barang elektronik seperti telefon bimbit, televisyen atau jam jauh dari anda. Selain itu, anda juga boleh menyalakan minyak aroma terapi yang menenangkan fikiran. Antara minyak aroma yang sesuai adalah haruman lavendar.

Mandi di malam hari tidak bagus? Itu hanya mitos lama

2. Mandi atau berendam di dalam air panas sebelum tidur
Seperti  yang kita sedia maklum, sewaktu hamil kebanyakan ibu akan mengalami ‘kepanasan’ badan yang luar biasa. Kadang-kadang di dalam bilik yang berhawa dingin pun boleh berpeluh. ini akan menyebabkan ketidakselesaan untuk tidur. Apakata cuba tips ini. Berendam di dalam air panas atau jika tiada tab mandi, boleh juga mandi di bawah pancuran air panas. Mandi air panas dapat membuka liang roma sekaligus mengurangkan sengal dan sakit di bahagian kaki dan badan. Ianya pasti memudahkan anda tidur dengan nyenyak kelak.

Posisi mengiring ke kiri lebih baik untuk ibu hamil

3. Tidur dengan posisi mengiring
Posisi mengiring adalah posisi terbaik untuk para ibu hamil lebih-lebih lagi kepada mereka yang mempunyai terlalu banyak air ketuban atau hamil anak kembar. Ibu hamil digalakkan untuk tidur mengiring ke kiri kerana darah akan mengalir ke fetus, uterus dan ginjal anda. Elakkan posisi tidur terlentang kerana ini akan menyebabkan tekanan kepada usus dan vena besar (vena cavar inferior) dan mengganggu peraliran darah kembali ke jantung anda. Sekiranya anda terjaga pada tengah malam dan mendapati anda sedang tidur di dalam posisi terlentang, usah bimbang. Ia tidak membahayakan bayi anda. Anda cuma perlu alih ke posisi mengiring mengikut keselesaan anda.

Tengok pun dah tahu betapa selesanya bantal ni kan?

4. Lebihkan bantal untuk sokongan
Mencari posisi yang sesuai semasa tidur memang menyukarkan bagi para ibu. Namun adakah anda tahu bantal yang baik dapat meningkatkan kualiti tidur anda? Cuba letakkan bantal di bawah perut ketika baring mengiring dan kepitkan bantal di celah peha untuk menyokong tulang belakang anda. Selain itu, meletakkan bantal di bahagian belakang juga dapat memberi keselesaan kepada para ibu. Jika anda mahu lebih selesa, anda mungkin boleh cuba tidur dengan bantal kehamilan yang direka khas untuk ibu hamil.

Leganya dapat berurut selepas pulang dari kerja

5. Berurut sebelum tidur
Setelah seharian bekerja, ketika inilah waktu yang sesuai untuk bermanja dengan pasangan anda. Minta pasangan anda untuk mengurut bahagian badan yang sakit seperti bahu, kaki dan tulang belakang. Lakukan urutan ini sekurang-kurangnya 10-15 minit sebelum tidur agar peraliran darah dapat mengalir dengan baik ke seluruh tubuh. Ingat, urutan kasih sayang ini bukan sahaja dapat melegakan pasangan anda malah dapat mempengaruhi emosi wanita hamil.

Tak selesanya pedih ulu hati ni

6. Elakkan makanan pedas dan berasid
Selalunya makan makanan pedas akan menyebabkan pedih ulu hati disebabkan kerana perubahan hormon dan fizikal dalam badan. Bayi yang semakin membesar memenuhi ruang abdomen dan menekan asid perut kembali ke esophagus menyebabkan rasa pedih di dada. Bagi mengelakkan rasa pedih ulu hati ini, elakkan makanan yang pedas dan berasid. Selain itu, kurangkan makan dalam kuantiti yang banyak dalam satu masa. Sebaliknya makanlah dalam kuantiti yang sedikit tetapi kerap.

Jangan lupa 10 gelas sehari ya!

7. Minum air yang banyak pada siang hari, kurangkan minum pada malam hari
Pasti anda tidak mahu terjaga dari tidur dan berulang-alik ke tandas untuk membuang air, bukan? Ini dapat dielakkan dengan mengurangkan minum air pada malam hari. Sebaliknya banyakkan minum air pada siang hari sahaja. Jika pundi kencing penuh, bayi pun akan mengeras. Pasti akan menganggu tidur malam anda.

Susu juga baik untuk tumbesaran bayi dalam kandungan

8. Minum susu panas atau coklat panas sebelum tidur
Tidak lalu makan semasa hamil bukanlah sesuatu yang aneh. Tidak mungkin kita mahu membiarkan perut kosong sehingga waktu tidur. Cuba minum susu panas atau jika anda tidak menggemari sus, boleh juga mencuba susu berperisa coklat sebelum tidur. Ia bukan sahaja mengeyangkan malah berkhasiat untuk ibu hamil.

Jangan malas nak senaman ya!

9. Lakukan senaman ringan ibu hamil
Sedikit senaman pernafasan sebelum tidur dapat membantu anda untuk relaks dan melegakan tekanan. Selain itu, anda juga boleh melakukan senaman ibu mengandung yang disyorkan. Senaman ini dapat menguatkan otot, membina ketahanan dan membantu anda tidur lena pada waktu malam. Namun harus diingatkan  jangan lakukan senaman terlalu aktif apabila hampir dengan waktu tidur kerana ia mungkin memberi kesan yang sebaliknya.

Hilang masalah dengar muzik

10. Dengar alunan muzik
Seperti yang diketahui mendengar muzik dapat mengurangkan tekanan kepada sesiapa sahaja. Untuk ibu hamil boleh memilih muzik yang yang bersesuaian dengan citarasa anda. Contohnya mendengar alunan muzik klasik yang menenangkan jiwa dan fikiran seperti Beethoven. Ada sesetengah wanita yang memilih untuk mendengar alunan surah pilihan khusus untuk ibu mengandung untuk membantu proses meditasi sebelum tidur.


10 Tips Untuk Bakal Bapa. Teruja Jadi Ayah Baru!

Tips Untuk Bakal Bapa
Saya pernah bertanya kepada suami apa yang bakal bapa selalunya ingin tahu dan baca tentang kehamilan. Katanya dia ingin tahu lebih lanjut bagaimana cara dan tips untuk membuatkan isteri lebih selesa semasa sedang hamil. Saya telah berkongsi dengan suami tips yang dia sendiri praktikkan dan juga tips dari kawan-kawannya.
Namun, saya selalu mengingatkan suami supaya dia praktikkan semua tips yang dia kongsi. Kalau tak sia-sia sahaja saya menaip. Ok, jom baca beberapa idea untuk para bapa membantu isteri semasa kehamilan.

Foto Kredit: sewwoodsy.com
1. Belaian melalui urutan

Sebenarnya mengurut kaki atau tangan semasa hamil dapat membantu melegakan tekanan dan tegangan kepada isteri. Di samping itu semasa mengurut suami boleh duduk berbincang dan bergurau senda dengan isteri. Saya lebih suka losyen pudina semasa urut kaki untuk menceriakan diri saya. Jangan lupa tanya isteri anda losyen perisa apa yang mereka suka.

2. Bersihkan bilik air
Mungkin tips ini agak pelik tetapi percayalah ini amat membantu melegakan isteri anda lebih-lebih lagi yang mengalami alahan teruk semasa di awal kehamilan. Siapa yang nak muntah di dalam tandas yang kotor kan? Boleh makin sakit dibuatnya. Ini adalah perkara terbaik suami buat untuk saya.
3. Tunjukkan minat
Pasangan yang bakal menimang cahaya mata pasti teruja memilih nama untuk anak anda. Tetapi selalunya isteri yang akan lebih teruja. Suami jangan ambil ringan tentang hal ini. Tunjukkan minat anda dalam segala hal yang berkaitan dengan anak. Tidak mengapa jika anda terlepas beberapa temujanji dengan doktor tetapi pastikan anda tidak terlepas dan turut serta semasa temujanji yang penting seperti mendengar bunyi degupan jantung bayi, menentukan jantina dan lain-lain. Ingat, kenangan itu hanya datang sekali sahaja.
4.  Makan malam istimewa
Walaupun sedang hamil, jangan lupa membawa isteri anda keluar makan malam bersama. Kadangkala bakal ibu bapa lupa untuk meluangkan masa bersama kerana sibuk memberi perhatian kepada anak yang sedang dikandungkan. Luangkan masa bersama sementara anda masih lagi berdua.
5. Hadiri kelas untuk bakal ibu bapa
Kelas bakal ibu bapa selalunya banyak disediakan di hospital atau pusat perubatan. Jangan malu jika anda kelihatan bodoh atau tidak tahu apa-apa. Sebab kebanyakan peserta juga adalah bakal bapa yang sememangnya tiada pengetahuan seperti anda. Kelas ini sangat berguna untuk membantu menenangkan isteri anda di dalam bilik bersalin nanti. Malah kelas ini juga dapat membantu bakal bapa menghadapi apa-apa masalah walaupun sebelum isteri anda bersalin. Jangan lupa dan malu bertanya soalan pula ya.
6. Isikan tangki gas
Mungkin perkara ini agak remeh tetapi ketahuilah bau gas boleh menyebabkan isteri dan bayi anda sakit dan di dalam keadaan yang tidak selesa. Pertolongan yang kecil seperti ini akan melegakan ketidak selesaan yang isteri anda hadapi.
7. Membaca buku ilmiah
Konsep membaca di sini adalah bukan berkenaan dengan buku tentang komputer atau buku yang serius. Cukuplah hanya buku tentang kehamilan yang dapat mengurangkan kebimbangan isteri anda menghadapi kehamilan. Di samping itu, ketahuilah dengan membaca juga dapat memberi idea untuk memulakan perbualan pada masa pada hadapan. Kalau malas nak baca buku jangan risau, banyak laman web yang boleh anda rujuk sebagai bahan bacaan. Apa guna pakai telefon pintar. Betul tak?
8. Biarkan isteri lelap seketika
Semasa kehamilan, kebanyakan wanita memang agak keletihan selepas seharian di pejabat atau mungkin melakukan kerja rumah. Biarkan mereka lelap seketika sebelum menyambung kembali kerja yang tertunda. Lebih manis jika para suami menyediakan sarapan pagi untuk isteri. Sekali-sekala ambil alih tugas isteri apa salahnya.
9. Rasai gerakan bayi anda
Apabila kandungan mencapai 4 atau 5 bulan, bayi anda sudah mula melakukan beberapa gerakan. Kita selalu dengar isteri berkata “cuba rasa kat sini”.  Kadang-kadang bila dah letak tangan tak rasa pun bayi tendang. Cuba letakkan tangan anda di perut isteri ketika sedang menonton televisyen atau ketika sedang baring. Jangan lupa minta izin dulu ya. Takut isteri terkejut pula. Sambil itu cuba bercakap dan mainkan muzik untuk bayi. Lebih lama anda letakkan tangan, semakin terasa gerakan bayi. Cubalah hari ini.
10. Bantu dalam perkara kecil
Jika sebelum ini isteri yang membayar bil di pejabat pos, membeli barang dapur dan menghantar anak di taska, apa kata suami pula ambil alih tugas-tugas itu. Berikan sedikit ruang dan masa kepada isteri untuk mereka membeli-belah, pergi spa, buat rawatan kuku, berehat atau apa saja yang mereka suka. Percayalah membantu isteri tidak akan membuatkan ego anda jatuh malah membuatkan rumahtangga anda lebih bahagia.
Suami kena jaga adab ketika isteri mengandung. Pastikan terus jaga kesihatan. Jauhi makanan yang dilarang semasa hamil.
Selamat melahirkan bayi comel!


10 Tips Untuk Hilangkan Bau Durian ‘Menyengat’ Melekat Dalam Kereta

Cakap sahaja pasal musim buah, pasti ramai orang yang tertunggu-tunggu. Lebih-lebih lagi bila tibanya musim buah durian. Satu Malaysia akan kena penangan musim buah durian ini. Tidak kira di mana sahaja, pasti akan ada orang yang menjual buah durian di tepi jalan raya. Pelbagai jenis durian dijual di pasaran seperti durian musang king, durian IOI, durian d-24, durian kampung dan pelbagai lagi.
Tidak dinafikan durian adalah buah kegemaran rakyat Malaysia, tetapi ada satu yang menjadikan durian ini lebih dikenali iaitu bau menyengat yang datang dari durian itu sendiri. Pasti bau durian ini merupakan masalah besar bagi orang apabila terpaksa membawa durian di dalam kereta untuk di bawa pulang. Usah risau lagi! Mari kita lihat beberapa petua yang boleh hilangkan bau durian di dalam kereta.

10 Petua Hilangkan Bau Durian Dalam Kereta

Bau menyengat durian boleh melekat di dalam kereta sehingga beberapa hari lamanya dan ada masa boleh membuatkan orang sampai pening. Cuba praktikkan tips ini bagi menghilangkan bau dalam kereta.

1. Bungkusan Serbuk Kopi

Bungkus serbuk kopi dalam kain dan letakkan di dalam kereta. Aroma dari kopi itu akan menyerap segala bau durian yang ada dalam kereta anda. Biji kopi itu biasa digunakan oleh penjual minyak wangi bagi meneutralkan bau hidung.
2. Tangkai Durian

Durian yang dibeli pasti akan bertangkai, tangkai itu jangan dibuang malah patahkan tangkai tersebut dan belah hujung tangkai tersebut kemudian letakkan tangkai itu pada ruangan aircond kereta.
3. Menggunakan Roti Putih

Anda boleh ambil beberapa keping roti putih tidak kira jenama dan letakkan di dalam kereta anda selama dua hari. Roti juga boleh menyerap pelbagai bau dan roti tersebut akan mengeras. Jangan pula roti itu anda guna buat roti bakar.
4. Guna Arang

Jika anda tiada roti tetapi ada arang, anda juga boleh menggunakannya dan tinggalkan di dalam kereta selama beberapa hari. Bau itu akan diserap oleh arang.
5. Soda Bikarbonat

Soda bikarbonat bukan saja digunakan untuk membuat kek, ianya boleh digunakan sebagai penyah bau. Letak serbuk soda bikarbonat di dalam bekas terbuka dan tinggalkan di dalam kereta selama beberapa jam dalam kereta. Ianya boleh juga ditabur tetapi perlu dibersihkan.
6. Guna Buah Nanas

Selain itu, buah nanas juga boleh digunakan untuk menghilangkan bau. Anda hanya perlu potong separuh buah nanas itu dan letakkan di dalam kereta anda. Walaubagaimanapun cara itu pasti membuatkan anda berfikir dahulu.
7. Daun Pandan

Jika anda ingin menggunakan daun yang anda tanam sendiri di rumah, anda boleh menggunakan daun pandan yang boleh didapati di merata tempat. Anda hanya perlu letakkan daun pandan di dalam kerta dan bau itu akan hilang kerana aroma daun pandan itu sendiri.
8. Menggunakan Cuka

Hanya letakkan cuka di dalam but kereta. Cuka yang berasid ini boleh menghilangkan bau durian yang melekat dalam kenderaan anda. Selain itu cuka juga dapat menghalang kucing membuang najis di kawasan rumah.
9. Bungkus Buah Durian Terlebih Dahulu

Cara yang senang juga adalah dengan hanya membungkus durian itu dahulu sebelum meletak dalam kenderaan. Anda boleh membungkusnya dengan beberapa lapisan bag plastik dan ikat dengan kemas.
10. Buka Tingkap

Perkara yang paling penting ialah anda perlu membuka tingkap kereta dan jangan buka aircond supaya bau itu tidak terperangkap dalam kereta anda. Ketika parking jangan tutup penuh tingkap dan biarkan sedikit terbuka bagi bau itu keluar dan udara segar masuk ke dalam kereta.


10 Tips Untuk Kurangkan Gula Dalam Darah, Elak Penyakit Kronik & Awet Muda

Mengambil makanan atau minuman manis secara berlebihan amatlah membawa kemudaratan kepada badan kita. Kandungan gula dalam darah yang tinggi boleh merosakkan lapisan saluran darah dan keadaan itu jika berterusan boleh menyebabkan beberapa penyakit degeneratif yang biasanya seiring dengan proses penuaan.
Oleh itu buat anda yang gemar mengambil makanan manis tetapi dalam proses untuk cuba kurangkan gula dalam darah, berikut merupakan 10 tips yang anda boleh cuba untuk kurangkan.

Baca juga: ‘Tak Semua Demam Kena Makan Antibiotik’-Doktor Jelas Kenapa Antibiotik Tidak Diberikan Ketika Rawatan
10 TIPS UNTUK KURANGKAN GULA DALAM DARAH
Berdasarkan garis panduan CPG di Malaysia, untuk pesakit kencing manis, bacaan normal bagi paras gula dalam darah ketika puasa ialah 4.4-7.0 mmol/L, manakala bacaan normal bagi paras gula dalam darah selepas makan ialah 4.4-8.5 mmol/L.

Menurut statistik daripada Institut Diabetes Negara (NADI), kira-kira 2.5 juta penduduk dewasa menghidap diabetes. Malah, data diperoleh NADI juga menunjukkan hampir separuh rakyat Malaysia tidak sedar mereka menghidap penyakit kronik itu.

1.Melakukan senaman dengan lebih kerap

Melakukan senaman dapat membantu menurunkan berat badan dan meningkatkan kepekatan insulin. Dengan senaman juga, ia dapat membantu otot menggunakan gula dalam darah dengan betul. Antara bentuk senaman yang boleh dilakukan seperti angkat berat, berjalan, berlari, berbasikal, menari, mendaki, berenang dan lain-lain. Lakukan senaman sekurang-kurangnya 3 kali seminggu.
2.Kawal pengambilan karbohidrat

Badan akan memecahkan karbohidrat ke dalam gula (glukosa) dan kemudian insulin memindahkan gula menjadi sel. Apabila anda makan terlalu banyak karbohidrat, tapi mempunyai masalah dengan insulin, ia dapat meningkatkan glukosa dalam darah.Oleh sebab itu, Persatuan Diabetes Amerika mengesyorkan pesakit diabetes supaya mengawal pengambilan karbohidrat.
3.Serat melambatkan pencernaan karbohidrat dan penyerapan gula

Atas sebab itu, ia mengurangkan kenaikan paras gula dalam darah. Makanan yang mengandungi serat yang tinggi seperti sayur-sayuran, buah-buahan, kekacang dan bijirin.Pengambilan serat harian yang disyorkan sebanyak 25 gram untuk wanita dan 38 gram bagi lelaki.
4.Minum air dengan cukup

Minum air yang cukup boleh membantu mengekalkan paras gula dalam darah dan buah pinggang boleh mengalirkan gula yang berlebihan melalui air kencing. Kajian menunjukkan, mereka yang minum banyak air masak mempunyai risiko lebih rendah untuk menghidap diabetes.
5. Kawal kalori

Paling penting adalah mengawal pengambilan kalori setiap hari dengan mengambil saiz hidangan yang lebih kecil. Makan kerap bukan makan banyak.
6. Pilih makanan kurang glycemix index

Glycemic index ini bertujuan menilai tindak balas gula dalam badan terhadap makanan yang mengandungi karbohidrat. Makanan yang mengandungi glycemix index yang rendah dapat mengurangkan tahap gula dalam darah mengikut jangka masa panjang.Contohnya: makanan laut, daging, telur,gandum, barli, kacang, ubi, jagung, buah-buahan dan sayur-sayuran.
7. Kawal stres dan tidur dengan cukup

Tekanan boleh menjejaskan paras gula. Yoga dan meditasi dapat mengurangkan stress dan membetulkan masalah rembesan insulin terhadap pesakit kencing manis kronik. Mendapatkan tidur yang cukup juga penting bagi memastikan kesihatan tetap terkawal dengan sempurna.Jadi,adalah lebih baik untuk mendapatkan jumlah tidur yang berkualiti setiap malam.
8. Pantau tahap gula dalam darah

Sentiasa ukur dan pantau tahap glukosa darah. Dari situ, anda boleh mengetahui penyesuaian dalam makanan dan ubat-ubatan.
9.Amalkan makanan tinggi magnesium

Diabetes juga dikaitkan dengan kekurangan mikronutrien seperti kromium, mineral dan magnesium. Kekurangan magnesium risiko yang lebih tinggi untuk menghidap diabetes. Makanan kaya magnesium seperti sayuran berdaun gelap, bijirin penuh, ikan, coklat, pisang dan kekacang.
10. Turunkan berat badan

Untuk mencegah diabetes, anda harus menurunkan berat badan supaya masalah itu dapat diatasi pada masa hadapan. Malah ia lebih berfungsi berbanding makan ubat.
Makanan yang perlu dielakkan pesakit diabetes :
• Semua jenis gula, minuman berkarbonat, kordial, sirap, jem, kaya,kuih manis, aiskrim, susu pekat manis, yogurt manis, buah dalam tin, jeli dan lain-lain.

Makanan yang boleh diambil mengikut sukatan
• Bijirin, nasi, roti, biskut, kuih yang tidak manis, semua jenis pasta dan mi, capati, roti canai, tosai, semua jenis ubi, kekacang, susu dan buah-buahan.
Makanan yang boleh diambil secara bebas :
• Semua jenis sayur-sayuran, lobak merah, lobak putih, labu, teh cina, air kosong, barli tanpa gula, kopi dan teh tanpa gula, rempah ratus dan herba, semua daging tanpa lemak, ayam tanpa kulit, tauhu, ikan, telur dan ikan bilis.
Sumber: Twitter @DrSamhan


100PLUS Kini Tampil Dengan Logo ‘PILIHAN LEBIH SIHAT’ Dan Ada Perisa Baru!

Hai! Siapa dekat sini peminat tegar minuman isotonik 100PLUS? Kalau anda salah seorang daripada mereka, ada berita baik untuk anda! Kini 100PLUS tampil dengan satu perisa baharu iaitu 100PLUS Anggur Hitam (Blackcurrant)!
Kalau anda nak tahu, 100PLUS Blackcurrant direka bagi memenuhi citarasa pengguna yang mahukan produk lebih dinamik dan bertenaga sebagai minuman kegemaran.

Perisa ni baru je dilancarkan oleh Naib Presiden Pemasaran Jenama F&N, Graham Lim di pusat membeli belah MYDIN. Kenapa nak kena try perisa baru ni? Haa..kalau nak tahu jom baca!

DAPAT LOGO ‘PILIHAN LEBIH SIHAT’ DARI KKM

Sejak dilancarkan pada 1983 sebagai minuman isotonik PERTAMA Malaysia, 100PLUS sentiasa ke hadapan dengan pelbagai kempen kesukanan dan gaya hidup aktif. Tambahan lagi, mereka memang sentiasa berusaha untuk sediakan minuman isotonik yang mampu memberi kebaikan kepada pengguna.
Jadi tidak hairan, bila mereka diberi pengiktirafan logo ‘PILIHAN LEBIH SIHAT’ dari Kementerian Kesihatan Malaysia. So, apa anda tunggu lagi? Lets try it!
TIDAK LEBIH DARIPADA 6 GRAM GULA BAGI SETIAP 100ml

100PLUS juga adalah minuman isotonik yang mengandungi tidak lebih daripada 6 gram kandungan gula bagi setiap hidangan 100 ml. Wow, boleh kekal sihat la!
Haa…apa tunggu lagi. Kalau nak tahu rasa dia macam mana, pergi je mana-mana kedai berhampiran dan rasai sendiri kenikmatan 100PLUS ni!
MIRA FILZAH DAH TRY, ANDA BILA LAGI?

Buat suri rumah ataupun ibu-ibu yang penat menguruskan rumah tangga, apa kata anda cuba 100PLUS Blackcurrant ni. Confirm dapat segarkan dan menghidratkan tubuh badan untuk kekal aktif dan cergas sepanjang masa. Rasanya pun sedap!

Banyak persepsi dari orang ramai pasal minuman bergas ni tak sihat, manis dan tinggi kandungan gula. Tapi, tidak dengan 100PLUS isotonik yang diformulasikan dengan kandungan gula yang rendah.
Tengok, Mira Filzah pun recommend. Macam sedap pulak admin tengok perisa baru ni. 100PLUS Blackcurrant ni, akan berada di pasaran pada Mei ini. So, jom kekal hidrat dan bertenaga dengan 100PLUS !
Klik sini kalau anda nak dapat info lebih tentang variasi baru 100PLUS.